บันทึกแวมไพร์วานิทัส

***บันทึกแวมไพร์วานิทัส*** () หรือในชื่ออื่นว่า *The Case Study of Vanitas , Les Memoires de Vanitas, Vanitas no Shuki , Vanitas no Carte และชื่ออื่นในภาษาอีกมากมาย* นั้นเป็นซีรีส์มังงะญี่ปุ่น เขียนเรื่องและวาดภาพโดยจุน โมจิซุกิ ตีพิมพ์ในนิตยสาร*[https://en.m.wikipedia.org/wiki/Gangan_Comics#Gangan_Joker_(since_2009) กังกังโจกเกอร์รายเดือน]* ของสำนักพิมพ์สแควร์เอนิกซ์ ตั้งแต่เดือนธันวาคม พ.ศ. 2558 มีฉากเป็นเมืองปารีสในศตวรรษที่ 19 เนื้อเรื่องแนวดาร์กแฟนตาชี ดราม่า แอคชั่น คอมเมดี้  โรแมนติก อาญากรรมและลึกลับ แวมไพร์และสตีมพังก์ แล้วอ้างอิงนิยายกับประวัติศาสตร์ได้รับการดัดแปลงเป็นซีรีส์อนิเมะโทรทัศน์โดยสตูดิโอโบนส์ ออกอากาศตั้งแต่เดือนกรกฎาคม พ.ศ. 2564 ถึงเมษายน พ.ศ. 2565 

ภายในเดือนมิถุนายน 2564 บันทึกแวมไพร์วานิทัสมียอดจำหน่ายมากกว่า 5.5 ล้านเล่มทางฝั่งต่างประเทศ มังงะเรื่องนี้ได้รับการยกย่องเรื่องไดนามิกของตัวละครโดยเฉพาะวานิทัสและโนเอ้ และใช้ฉากแอคชั่นผสมความตลกขบขัน รวมความลึกลับและโรแมนติก มีความเป็นแวมไพร์สตรีมพังก์ ทำให้แฟนชาวไทยบางคนชื่นชอบ นอกจากนี้การดัดแปลงของเวอร์ชั่นอนิเมะยังได้รับการตอบรับที่คล้ายคลึงในด้านภาพอนิเมชั่นและองค์ประกอบด้านแฟนตาชี โดยเรื่องราวเน้นไปที่สองคู่หูอย่างวานิทัสกับโนเอ้ เพื่อรักษาแวมไพร์โดยใช้ตำราวานิทัส ซึ่งจุน โมจิซุกิได้รับแรงบันดาลใจจากการเขียนซีรีส์วานิทัสมาจากการที่เธอไปเยือนฝรั่งเศส และภาพยนตร์แวมไพร์ lgbt+ ซึ่งเธอตั้งใจจะก้ามข้ามผลงานเก่าอย่าง ''Pandora Hearts'' โดยเน้นวาดฉากต่อสู้ที่น่าดึงดูดใจ และเพิ่มความรักเข้าไปในงาน เน้นไปที่ธีมที่ซ่อนตัวตนอยู่มากขึ้น อนิเมะที่ฉายอยู่นั้นแบ่งการฉายออกเป็นสองพาร์ทมีจำนวนตอนทั้งหมด 24 ตอน ฉายพาร์ทละ 12 ตอน โดยพาร์ทแรกจะออกอากาศฉายตั้งแต่วันที่ 3 กรกฎาคมถึง 18 กันยายน พ.ศ. 2564 ส่วนพาร์ทสองออกอากาศตั้งแต่วันที่ 15 มกราคม ถึง 2 เมษายน พ.ศ. 2565

หลังจากมีการเขียนเวโรนิก้ากับมาคิน่าเป็นเลสเบี้ยนแคนน่อน ทำให้มีการพิจารณาบทสัมภาษณ์ที่ได้รับแรงบันดาลใจ และจัดวานิทัสให้อยู่ในหมวดหมู่ซีรีส์ lgbt โดยมีตัวละครหลักอย่างวานิทัส โนเอ้ ฌาน โดมิเป็นไบเซ็กซวล (Bisexual)

## เนื้อเรื่อง

เดิมทีมนุษย์และแวมไพร์นั่นเคยอาศัยอยู่ร่วมกันแต่หลังจากที่สงครามระหว่างสองเผ่าพันธุ์สิ้นสุดลงและเหล่าแวมไพร์เป็นฝ่ายพ่ายแพ้ มนุษย์จึงขึ้นเป็นใหญ่ทำให้แวมไพร์ที่เหลือจำต้องย้ายถิ่นฐานไปอยู่ที่อัลทัสซึ่งเป็นมิติคู่ขนานแทน แต่อย่างไรก็ตามยังมีแวมไพร์บางส่วนเลือกที่จะใช้ชีวิตปะปนอยู่กับมนุษย์โดยอยู่ภายใต้การดูแลของเคานต์ผู้ซึ่งถูกแต่งตั้งโดยองค์ราชินีแวมไพร์ เมื่อเวลาล่วงเลยไปจนกระทั่งศตวรรษที่ 19 แวมไพร์หนุ่มนามว่า โนเอ้ ได้รับคำสั่งจากอาจาย์ให้เดินทางมาตามหาตำราวานิทัสที่ปารีส​ ในระหว่างการเดินทางเขาได้พบกับวานิทัสชายหนุ่มผู้ลึกลับ​ ผู้อ้างตนว่าเป็นหมอรักษาคำสาปให้กับเหล่าแวมไพร์ แล้วเป็นมนุษย์ธรรมดาคนหนึ่งที่ทำให้โนเอ้รู้สึกประหลาดใจมาก จึงติดตามเขาไปด้วยในฐานะคู่หู

### Word Building
โลกของวานิทัสมีมนุษย์ แวมไพร์และแดมพีร์ (ลูกครึ่งมนุษย์-แวมไพร์) อาศัยอยู่ร่วมกันทว่าหลังจากที่แวมไพร์ได้พ่ายแพ้มนุษย์เมื่อสงคราม 100 ปีก่อน แวมไพร์จึงแยกตัวและไปสร้างมิติของตัวเองที่ชื่อว่า "อัลทัส" ด้วยเหตุนี้แวมไพร์จึงกลายเป็นแค่นิทานก่อนนอนสำหรับบางคน แต่ยังมีแวมไพร์ที่อาศัยอยู่ร่วมกับมนุษย์และไม่เปิดเผยตัวตน กับเหล่ากลุ่มคนที่ล่วงรู้ถึงการมีตัวตนอยู่ของเหล่าแวมไพร์ซึ่งเรียกขานตัวเองว่า "ชาสเซอร์" ซึ่งเป็นคนของโบสถ์ที่ทำหน้าที่ไล่ล่าแวมไพร์เพราะรู้สึกเกลียดซังสิ่งที่แปลกปลอมที่ไม่ใช่มนุษย์ ในอดีตกาลแวมไพร์เคยเป็นมนุษย์ธรรมดา แต่ว่าหลังจากเกิดปรากฏการณ์สิ่งที่เรียกว่า "บาเบล" ทำให้เกิดการกลายพันธุ์และถูกแปรสภาพแล้วโดนเขียนค่าสมการขึ้นมาใหม่ให้เป็น "สายพันธุ์ใหม่" ซึ่งเรียกว่าการเล่นแร่แปรธาตุ ทำให้ก่อกำเนิดสิ่งใหม่ๆ ทั้งแร่แอสเทอร์ไมต์ที่สร้างขึ้นจากถ่านหินนำมาใช้เป็นพลังงานเพื่อนวัตกรรมใหม่ๆ เช่นเรือเหาะ รถยนต์อาวุธ ล้วนใช้แร่แอสเทอร์ไมต์ทั้งสิ้น สิ่งนี้เรียกว่าสตรีมพังค์ นอกจากนี้บาเบลยังให้กำเนิดดอกไม้สีฟ้า แล้วมนุษย์สายพันธุ์ใหม่ที่มีดวงตาสีแดงเรืองแสงที่เรียกว่า "แวมไพร์" โดยส่วนใหญ่แวมไพร์จะเกิดในคืนพระจันทร์สีแดงเท่านั้น มีชื่อว่าแวมไพร์จันทราสีแดง หากแต่มีเพียงแวมไพร์ตนเดียวเท่านั้นที่เกิดในคืนจันทราสีน้ำเงิน เรียกว่าแวมไพร์จันทราสีน้ำเงินที่ให้ความรู้สึกแปลกแยกจนถูกเผ่าพันธุ์ตัวเองขับไล่ และได้สร้างตำราวานิทัสเพื่อแก้แค้นเหล่าแวมไพร์ โดยตำราสามารถรักษาและควบคุมแวมไพร์นั้นได้ชั่วขณะ แล้วแวมไพร์สายพันธุ์ใหม่ไม่จำเป็นต้องดื่มหรือรู้สึกหิวโหยเหมือนแวมไพร์ในตำนาน เหมือนที่หนังสือเคยเขียนไว้ เพียงแค่สมัยใหม่อาจไม่ต้องดื่มเลือดเพื่อรักษาบาดแผลของตัวเองในสงคราม แต่ก็มีแวมไพร์บางตนที่ชื่นชอบเลือดแบ่งได้เป็นสองประเภทคือผู้เสพติดโลหิต หมายถึง แวมไพร์ที่ชื่นชอบแต่รสชาติเลือดจนไม่สนว่าจะฝังเขี้ยวหรือจะทำให้เหยื่อทรมาณ ด้วยวิธีใด ขอแค่มีเลือดไว้ก่อน กับ ผู้เสพติดการดูดเลือด หมายถึง แวมไพร์ที่ชื่นชอบและสนเรื่องการฝังเขี้ยวใส่เหยื่อ ก่อนจะดื่มเลือดของอีกฝ่าย ขณะเดียวกันนั้นก็มีแวมไพร์ที่ไม่โปรดปรานในรสเลือด และเลือกเป็นมังสวิรัติ เน้นทานอาหารของมนุษย์มากกว่า เหตุผลที่แวมไพร์บางตนดื่มเลือดเพราะมองว่าเลือดคือความบันเทิง และเป็นอาหารยามว่าง เหมือนกับการกินขนมหวานหรือเสพแอลกอฮอล์มึนเมาชั้นดี แต่ถ้าหากคลั่งเลือดมากเกินไป และมีอาการกระหายเลือดจนผิดปกติ โดนช่วงชิงนามที่จริงจะถูกเรียกว่าผู้ต้องสาป ส่วนนามที่จริงของแวมไพร์เปรียบเสมือนวิญญาณและชีวิตของเหล่าแวมไพร์ที่โดนทำให้แปดเปื้อน จะกลับมาเป็นแวมไพร์เหมือนเดิมไม่ได้ จะต้องถูก "Bourreau—บูโร" ที่ทำหน้าที่เป็นแวมไพร์ประหารชีวิตผู้กระทำผิดที่จ้างโดยวุฒิสภานั้นตัดศีรษะ สร้างขึ้นมาจากแวมไพร์ที่ก่ออาญากรรมร้ายแรงแล้วต้องชดใช้ความผิดด้วยการทำงานรับใช้และไล่ล่าผู้กระทำผิด ต่างเป็นที่เกรงกลัวของเหล่าแวมไพร์ทั่วไป บางครั้งอาการกระเลือดหายอย่างรุนแรงมีลักษณะอาการคล้ายผู้เสพติดโลหิต จนสามารถสร้างความสับสนง่ายเรื่องใครเป็นผู้ต้องสาป ไม่สามารถแยกออกได้ และเมื่อแวมไพร์กัดเหยื่อที่หมายปองจะเกิดรอยตราสัญลักษณ์ที่เรียกว่า "มาร์กิ้ง" บ่งบอกว่าแวมไพร์ตนใดเป็นเจ้าของผู้ถูกล่า เสมือนเป็นการประกาศต่อหน้าแวมไพร์ตนอื่นว่าเป็นคนของแวมไพร์ตนนั้น ขณะที่แดมพีร์ (ลูกครึ่งมนุษย์-แวมไพร์) จะอาศัยอยู่ในเมืองลูกผสมโดยเฉพาะ ซึ่งปกครองโดยเซอร์ฟรานซิส มาร์นีย์ หรือมาควิสมาคิน่า ผู้คลั่งหุ่นจักรกล ผู้มีตำแหน่งในวุฒิสภาและเป็นหนึ่งในสามบีสเทีย (เขี้ยวขององค์ราชินี)

## การผลิตสื่อ
thumb|left|อาจาย์โมจิซุกิได้รับแรงบันดาลใจความสัมพันธ์​วานิทัสกับโนเอ้มาจากเชอร์ล็อกโฮมส์กับวัตสัน

หลังจากอาจาย์​โมจิ​ซุ​กิ​ จุน​ ผู้สร้างซีรีส์โด่งดังอย่าง​*​[[แพนโดร่า ฮาร์ท]]​*​ ได้จบซีรีส์อย่างสวยงาม​ เธอก็ได้ตัดสินใจวาดเรื่องที่เกี่ยวกับแวมไพร์​ เดิมทีก่อนมาเป็นซีรีส์​บันทึก​แวมไพร์​วานิทัส อย่างที่เห็นในปัจจุบั​น​ อาจาย์โมจิซุ​กิ​ไม่ได้มีความคิดในหัวที่เขียนซีรีส์วานิทัสตั้งแต่แรก เธอนั้นเคยคิดพยามเขียนแนวแวมไพร์ในรั้วโรงเรียน​ มีตัวละครแวมไพร์หญิงเป็นตัวละครหลัก ซึ่งเป็นเรื่องราวความรักระหว่างชายกับหญิงที่มีไดนามิกโรมิโอกับจูเลียต เต็มไปด้วยพล็อตเซอร์ไพรส์มากมาย ก่อนที่ผู้เขียนเปลี่ยนพล็อตแล้วจบด้วยการให้ฌานเป็นตัวละครซับพอร์ตแทนที่เป็นตัวละครหลัก และวานิทัสคือตัวละครแรกที่ถือกำเนิดขึ้นจากการที่เธอไปท่องเที่ยว​มงต์แซงต์มิเชลที่ฝรั่งเศส​ ระหว่างทางอาจาย์จินตนาการเรื่องการวาดแวมไพร์หญิงที่มีนิสัยไร้เดียงสาเป็นตัวละครหลักกับแวมไพร์ตนหนึ่งที่คอยเฝ้ามองเมืองเป็นเวลาหนึ่งร้อยปี และทุกสิ่งทุกอย่างของ​บันทึก​แวมไพร์วานิทัส เกิดไอเดียที่คล้ายกัน​ ทว่าแตกต่างกัน​ โมจิซุกิมีความตั้งใจทำหลายสิ่งหลายอย่างที่เธอไม่สามารถทำได้ใน*​แพนโดร่า ฮาร์ท*​​ ในงานใหม่ผู้เขียนจึงเพิ่มองค์ประกอบความรักและฉากแอคชั่นกับซีรีส์นี้ทว่าบรรณาธิการ​ของเธอคัดค้านและบอกว่าให้ลดมันลงเพราะเธอไม่ถนัดเขียนเรื่องนั้น​ แต่โมจิซุ​กิ​ยังคงเชื่อในตัวเองและฝึกวาดรูปต่อไป​ โดยหวังว่าถ้าเธอฝึกมากขึ้น​ จะต้องช่วยเพิ่มแรงดึงดูด​ให้กับผลงานของผู้เขียน​ นอกจากนั้นเธอยังเพิ่มสตีมพังค์เข้าไปเนื่องจากตัวผู้เขียนเป็นแฟนคลับตัวยงที่ชื่นชอบแนวนั้นมานานแล้ว​ ที่สำคัญซีรีส์นี้มีลักษณะ​แตกต่างจาก​*​แพนโดร่า ฮาร์ท​* โดยสิ้นเชิง​ ซึ่งเป็นความตั้งใจของโมจิซุ​กิ​ที่ต้องการให้ผลงานเธอต่างจากเรื่องเก่า​

ส่วนวานิทัส​กับ​โนเอ้คือความสัมพันธ์​ที่ได้รับแรงบันดาลใจ​มาจากเชอร์ล็อกโฮมส์กับวัตสัน​ แต่ในขณะที่ความสัมพันธ์​วานิทัสกับฌานได้รับแรงบันดาลใจ​มาจากโรมิโอกับจูเลียต​ ในสัมภาษณ์​ของผู้เขียนนั้น​ เธอต้องการเขียนคู่รักชายหญิงที่ไม่เป็นมิตรต่อกันมากนัก​ แต่ต่างพึ่งพากัน​ และมีความรู้สึกดึงดูด​ใจต่อกัน

แต่เวลาเดียวกันอีกอิทธิพล​สำคัญที่ช่วยอาจาย์โมจิ​ซุ​กิในการสร้างซีรีส์​ มาจากการที่สมัยเด็กเธอเคยมีโอกาสเปิดดูภาพยนตร์แวมไพร์เรื่อง *[https://en.m.wikipedia.org/wiki/Interview_with_the_Vampire_(film) เทพบุตรแวมไพร์ หัวใจรักไม่มีวันตาย]* โดยบังเอิญซึ่งถูกสร้างขึ้นในปี พ.ศ. 2537 แต่งขึ้นโดย​แอนน์​ ไรซ์​ มีเนื้อหาเกี่ยวกับเกย์/ไบ เมื่อผู้เขียนได้ดูโศกนาฏกรรมแและการดำรงอยู่ของเหล่าแวมไพร์​ ตลอดจนถึงฉากดูดเลือดนั้น​ ทำให้เธอรู้สึกประทับใจ จนไม่สามารถสลัดออกไปได้ มันส่งผลต่อการชื่นชอบไดนามิกตัวละครและผสมเรื่องราวระหว่างชายกับหญิงลงในผลงาน ซึ่งมีอิทธิพลในการจัดวางตัวเอกของผู้เขียน แล้วผู้เขียนยังชอบซีรีส์ "TASOGARE RENREN" เป็นมังงะโชโจวเรื่องสั้นที่เขียนโดยอาจาย์ "NARI KUSAKAWA" กลายเป็นหนึ่งในแรงบันดาลใจสำคัญที่ช่วยทำให้เธอเขียนฉากแวมไพร์หญิงดูดเลือดชาย ซึ่งผู้เขียนให้เหตุผลว่าเคยเจอผลงานแวมไพร์ชายดื่มเลือดผู้หญิงเยอะแล้ว จึงต้องการเขียนฉากเซ็กซี่ที่แวมไพร์หญิงรุกผู้ชาย แวมไพร์ชายกินเลือดผู้ชายด้วยกันนอกจากนี้อาจาย์ผู้แต่งยังต้องการวาดฉากแวมไพร์หญิงกินเลือดหญิงในอนาคต

ส่วนการมาเยือนปารีสของโมจิซุกิที่ได้ออกมานอกประเทศญี่ปุ่น นั่นคือครั้งแรกที่ผู้เขียนมาเที่ยวที่ฝรั่งเศส ซึ่งทำให้เธอประทับใจมาก ทั้งสภาพอากาศที่เบาบางกว่าญี่ปุ่น อาคารที่อนุรักษ์นิยมแตกต่างจากที่ญี่ปุ่นที่มักจะสร้างอาคารใหม่ๆ อยู่เป็นประจำ แล้ววิวสวยๆ ภายในเมือง ผู้เขียนยังพูดอีกว่าสถานที่ของฝรั่งเศสที่ชื่นชอบคือ "แซ็งแฌร์แม็งเดเพร" ตอนจิบกาแฟและมีโอกาสมองโบสถ์สวยๆ ทำให้อยากใช้เวลาในร้านกาแฟไปนานๆ แถมชีวิตคนในฝรั่งเศสต่างจากที่ญี่ปุ่น

แล้วตอนในงาน Japan Expo ผู้เขียนได้ถูกชวนให้เป็นแขกรับเชิญภายในงาน​ เลยเป็นสาเหตุที่ทำให้โนเอรู้สึกมีความประทับใจ​มากกว่าปกติ​ เพราะเกิดความรู้สึกยินดีของอาจาย์โมจิซุกิที่เคยได้ไปสัมผัสประสบการณ์​ที่ประเทศฝรั่งเศส​ สุดท้ายผู้เขียนจึงตัดสินใจวางเซ็ตติ้งเบื้องหลังเป็นประเทศฝรั่งเศส​ ส่วนไอเดียพาราดินของโบสถ์​คาทอลิกนั้น​มีต้นแบบมาจาก​ตำนาน​ชาร์เลอมาญ​ สุดท้ายแม้วานิทัสจะไม่ได้อ้างอิงบุคคล​ในประวัติศาสตร์จริง​เหมือนกันทั้งหมดเกือบร้อยเปอร์เซ็น​ ถึงอย่างนั้นเธอก็ยังชอบเล่นไดนามิกความสัมพันธ์​และลักษณะ​นิสัยของตัวละคร​ ซึ่งโมจิซุกินั้นเคยกล่าวไว้ว่าเธอเคยเห็นเรื่องราวประเภทแวมไพร์ถูกใช้ในงานอื่นบ่อยแล้ว​ จึงต้องการสร้างเรื่องราวที่ต่างจากเรื่องอื่น​ โมจิซุกิตระหนักดีว่าแวมไพร์ที่ศึกษาจากตำนาน​ รวมทั้งรูปลักษณ์​ หรือจุดอ่อนหลายจุดที่แตกต่างกันของพวกมันมีความน่าสนใจ​ ผู้เขียนจึงนำจุดอ่อนแวมไพร์มาใส่เพื่อใช้ประโยชน์​จากตรงนั้นในการได้สร้างมุมมองใหม่ ๆ

ตอนแรกผู้เขียนตั้งใจวางบทให้วานิทัสเป็นแวมไพร์​ ส่วนโนเอเป็นมนุษ​ย์​ โดยวางบทให้วานิทัสเป็น​เชอร์ล็อกโฮมส์​ แต่โนเอคือวัตสัน​ ซึ่งเป็นผู้ช่วยของเชอร์ล็อกโฮมส์​ ทว่าไม่ว่าเธอจะทำด้วยวิธีใด​หรือเสนอเรื่องนี้ต่อบรรณาธิการหลายครั้ง​ ​ก็ไม่มีทีท่าว่าจะยอมสักที​ จนสุดท้ายผู้เขียนยอมแพ้แล้วปรึกษา​ต่อบรรณาธิการ​ ​เขาได้ให้คำแนะนำต่อผู้เขียนว่าลองสลับบทบาทของตัวเอกดู​ โดยให้เชอร์ล็อกเป็นมนุษย​์ แต่วัตสันเป็นแวมไพร์​ ซึ่งตอนแรกผู้เขียนแอบประหลาด​ใจ​ แล้วคาดไม่ถึง​กับไอเดียเผลออุทานในใจว่า "เชอร์ล็อกโฮมส์เป็นมนุษย์​ แต่วัตสันเป็นแวมไพร์งั้นเหรอ?" ตอนหลังโมจิซุกิยอมรับ​แล้วจึงยอมเปลี่ยนในตอนสุดท้ายเพราะพบว่ามันโดดเด่นมากกว่า​ ด้านการออกแบบตัวละครนั้นผู้เขียนได้ถูกเพื่อนร่วมงานวิจารณ์​เรื่องดีไซน์ของวานิทัส​เพราะพวกเขาไม่ชอบตัวละครแนวใส่แว่นโดยเฉพาะโนเอ้ สุดท้ายเธอจึงยอมเปลี่ยนดีไซน์ทรงผมวานิทัสให้เป็นผมหน้าม้าสองชั้น​ ​ส่วนดีไซน์โนเอแตกต่างจากสิ้นเชิงอย่างที่เห็นในปัจจุบั​น เดิมทีนั้นดีไซน์ดั้งเดิมของเขาคือวัยกลางคนใส่แว่นที่มีอายุมากกว่าวานิทัสที่มีอายุเพียงแค่​ 15​ ปี​ และเป็นคนตลกเฮฮา​ เธอพยามบังคับให้เปลี่ยนความคิดใหม่และลองร่างตัวละครตั้งแต่ต้นจนจบ​ รวมอื่น ๆ ​ อีกมากมาย​ จนเป็นสองคู่หูแบบที่เห็นภายใน​ซีรีส์​ เนื่องจากอาจาย์โมจิซุกิชอบให้ตัวละครที่มีลักษณะ​นิสัยขัดแย้งปะทะกัน​ เธอจึงพยามหลีกเลี่ยงให้พวกเขาเป็นเพื่อนกันหรือพี่น้องกันในตอนแรก​ แต่ให้ความสัมพันธ์​พวกเขาเป็นเพียงแค่เพื่อนร่วมงานเท่านั้น​ งานเขียนของผู้เขียนไม่มีจุดตายตัวใดเป็นพิเศษ แต่เวลาโมจิซุ​กิ​คิดไอเดียไม่ออกมักจะลงเอยด้วยการวาดตัวละครลงในภาพสเก็ตช์​ หยุดพักไอเดียใหม่ เขียนช่องพาเนลใหม่ ๆ ​ กับตัวผลงานของเธอ​ เมื่อครั้งใดที่วาดสีหน้าของตัวละคร​ โมจิซุกิจะวาดจนกว่าเธอรู้สึกพอใจ​ตามที่ได้คาดหวังไว้​ และแทนที่จะเขียนให้มีตัวร้ายภายในซีรีส์เหมือนกับ​*​แพนโดร่า ฮาร์ท* ผู้เขียนจึงตั้งใจให้ตัวละครวานิทัสมีความเกี่ยวข้องกับหลาย ๆ ​ คนแทน​ พยามปรับปรุงจุดบกพร่องงานเขียนหลายอย่างที่เคยทำผิดพลาดกับซีรีส์​*​แพนโดร่า ฮาร์ท*​​ เช่นในธีมวานิทัสมีความรักเป็นอุปสรรค​ในการขัดขวางภารกิจ​ สิ่งที่ช่วยพวกเขาคือความรอด​ ขณะเดียวกันเหล่าตัวละครในซีรีส์จะมีความตายที่ไม่มีรางวัลตอบแทน​ แต่ในขณะที่ซีรีส์เก่าของเธอ​นั้น​ ตัวละครเผชิญหน้ากับบาดแผลและมีรางวัลเป็นการตอบแทน

### การปรับตัวของอนิเมะ
สำหรับอนิเมะที่ดัดแปลงโดยสตูดิโอ​โบนส์​ มีคุณนาโอกิ​ อามาโนะ​ ซึ่งเป็นโปรดิวเซอร์ที่อยู่เบื้องหลังการผลิตของซีรีส์​ ในด้านการเขียนบท​มีคุณ​เดโกะ​ อากาโอะ​ เป็นคนรับผิดชอบ​ รวมทั้งนักแต่งเพลงของซีรีส์​ ได้แยกเรื่องราวออกจากกัน​ และสตอรี่บอร์ดที่ทำหน้าที่เป็น​ "พิมพ์เขียว" เพื่อร่างโครงเรื่องวิดีโอให้เสร็จสมบูรณ์​

thumb|left|ซีรีส์วานิทัสถูกตั้งในฝรั่งเศ​ส

อิตามูระ​ ผู้กำกับยังต้องการให้วานิทัสเวอร์ชันอนิเมะมีความใกล้เคียงกับต้นฉบับมากที่สุด​ เพื่อเป็นการเคราพต้นฉบับ​ แต่ไม่ว่ายังไงก็ตาม​ เหล่าทีมงานอนิเมะเตอร์พอมีอิสระในการทำสิ่งต่าง ๆ ​ เช่นฉากต่อสู้ในตอนแรกที่ใช้เงา​ ผู้กำกับมักจะระวังเรื่องแอคชั่นที่น่าสนใจในสตอรี่บอร์ด​ เพื่อสร้างซีนให้ออกมาดูดีมากที่สุดเท่าที่ทำได้​ และเมื่อวานิทัสใช้ตำราของเขา​ คุณ​อิซุมิ​ ทาคิซาวะ​ ผู้วาดออกแบบ​ พยามใช้แอนิเมชั่น​ 3D​ ด้วยสีสันสดใสให้ตรงกับต้นฉบับมากที่สุด

คุณอิตามูระเคยกล่าวไว้ว่าลักษณะ​งานค่อนข้างแยกออกได้ยาก​ แต่เขาคิดว่าองค์ประกอบที่สำคัญส่วนใหญ่ของซีรีส์​คือความเป็น​ "มังงะโชโจว" เขาจึงมุ่งที่การจัดวางฉากและตัวละครให้มีความสวยงามตามสไตล์คือสิ่งที่จำเป็น​ แล้วเดินทางไปท่องเที่ยวฝรั่งเศสพร้อมกับทีมงานเพื่อทำการเก็บข้อมูลบรรยากาศ​ภายในเมือง​ เขายังต้องการเก็บความมืดมิดของเหล่าแวมไพร์ฉบับภาพยนตร์​แบบต้นตำรับ​ไว้ในแอนิเมชัน​ กระชับบทกับส่วนต่าง ๆ ​เพราะในมุมมองผู้กำกับเห็นว่าคนสมัยนี้ชอบดูอะไรก็ได้​ ที่มีความไว ๆ ​แล้วความสัมพันธ์​วานิทัสกับโนเอต้องอยู่ห่างกัน​ สิ่งที่ผู้กำกับต้องระมัดระวังมากที่สุดคือความสัมพันธ์​ตัวละคร​ หากทำให้เสน่ห์ตรงนั้นหาย​ มีความรู้สึกไม่เหมือนเดิม

ส่วนนักพากย์วานิทัสกับโนเอให้เสียงโดยนัตสึกิ​ ฮานาเอะ​ และอิชิคาวะ​ ไคโตะ​ บทบาททั้งสองได้รับการชื่นชมและตอบรับที่ดีมาก​ในที่ต่าง ๆ ​ฮานาเอะใช้ประโยชน์​จากส่วนที่เท่ และไม่​เท่​ รวมทั้งความเซ็กซี่อย่างเต็มที่เพื่อดึงเสน่ห์ของวานิทัสออกมา​ ขณะ​ที่อิชิคาวะถนัดเล่นบทบาทตัวละครจิตใจดีที่เป็นแนว​ ぼけ "boke" (คนปล่อยมุก) ​ และใช้ข้อมูลเล่าเรื่องที่ผู้กำกับบอกให้เป็นประโยชน์​  ฮานาเอะได้บทบาทวานิทัสเพราะความมากประสบการณ์​ในฐานะเซย์ยู​ เล่นน้ำเสียงทางเพศโดยเฉพาะ​ข้อความง่าย ๆ ​เช่น​ "ความลับจ้า" ด้าน​อิโนริ มินาเซะ​ รับบทเป็น​ฌาน​ บอกว่าหายากที่เธอจะได้เล่นบทบาทในฐานะผู้ปกป้อง​ แม้ว่าเคยรับบทมากมายแต่ส่วนใหญ่เธอจะได้รับแค่บทที่เป็นฝ่ายถูกปกป้อง​ ไม่ใช่ฐานะบอดี้การ์ด​ที่คอยปกป้องคนอื่น จากที่มินาเสะเคยคุยกับผู้กำกับ​ อิตามูระอนุญาต​เต็มที่ให้เธอขยายลักษณะ​เฉพาะของฌานตามความเหมาะสม​ ฉากที่แวมไพร์ดูดเลือดไม่ว่าจะเป็นโนเอดูดเลือดโดมินิก​ หรือตอนฌานดูดเลือดวานิทัส​ ก็ทำเพื่อเน้นความอิโรติก ต่อให้ตัวละครจะสวมเสื้อผ้าก็ตาม​ เพลงที่เล่นประกอบภายในซีรีส์​ ใช้ถ่ายทอดความเร้าอารมณ์​ที่มีต่อเรื่อง

### ธีม
ในแง่ไอเดียการดำรงอยู่และตัวตน​ ไม่ได้เกิดขึ้นด้วยความสมัครใจและมีสติ​ ซึ่งมีความสำคัญต่อซีรีส์วานิทัสมากกว่า​ PandoraHearts​ และ​ Crimson-Shell​ ในองค์ประกอบ​ที่ผู้เขียนตัดสินใจที่จะใช้ เธอต้องการแสดงให้ความรู้สึกส่วนลึกที่ซ่อนอยู่ภายในหัวใจตัวละค​รภายในเรื่อง​ เมื่อพวกเขาถูกสำรวจลึกซึ้งมากยิ่งขึ้น​ ตามที่เธอต้องการ​ คำถามเกี่ยวกับตัวตนและการดำรงตั้งแต่ตอนแรกต้องตามมา​ วานิทัสต้องเป็นตัวละครที่อิสระและมีความแปลกประหลาด​ เขาจะทำทุกวิถีทางเพื่อผลลัพธ์​ที่ดีที่สุดดั่งใจนึก​ โดยไม่สนวิธีการ​ว่าดีหรือไม่ดี​ นอกจากนี้อาจาย์โมจิซุกิยังสร้างความสมดุลให้โนเอ​้ มีความใสซื่อ​ จิตใจดี​ รักยุติธรรม​และมีความรับผิดชอบ​สูง​ จนสุดท้ายพวกเขาต้องยอมรับตัวตนหรือส่งเสริมอีกฝ่าย​ เธอยังบอกว่าลักษณะ​วานิทัสคือแก่นหลักมังงะเพราะโมจิซุ​กิ​ต้องการพรรณนา​ถึงตัวตนที่สูญเสียบุคคลและสามารถกู้คืนได้

นามที่แท้จริงของแวมไพร์​ เธอมองว่าไม่ใช่สิ่งที่แปลกใหม่​ เพราะมีวิดิโอเกมและเรื่องอื่นมากมายที่ใช้เรื่องพวกนั้นบ่อย​ แต่พยามเลือกใช้เหตุผลพิเศษเพื่อที่จะเจาะจงโดยเฉพาะ ตอนแรกเธอกำหนดและเขียนให้วานิทัสเป็นฮีโร่ที่เป็นหมอพยามรักษาคนไข้เพื่อกอบกู้เหล่าแวมไพร์​ แต่โมจิซุกิคิดว่าการทำให้วานิทัสแสดงบทบาทเป็นหมอในเรื่อง​ ด้วยการเก่งวิชาหรือมีหัตถการแพทย์แล้วรักษาคนไข้อย่างบริสุทธิ์​ใจตามปกติที่เห็นกับซีรีส์อื่น​ โดยส่วนตัวเธอไม่คิดว่าผู้อ่านของเธอจะชอบมันมากนัก​ เพราะฉะนั้นโมจิซุ​กิ​ต้องพยามลองหาแนวคิดบางอย่างที่มากกว่า​ และนี่คือที่มาไอเดียนามที่แท้จริงต่าง ๆ ​ของเหล่าแวมไพร์อย่างที่เห็นในเรื่อง ลงเอยด้วยการให้วานิทัสเป็นตัวละครที่น่ารำคาญ ซึ่งตอนแรกอาจาย์ผู้แต่งไม่ได้ตั้งใจทำให้เขาเป็นตัวละครที่น่ารำคาญ แต่เพื่อพัฒนาพล็อต ผู้เขียนจำเป็นต้องเขียนให้เขาดูน่าหงุดหงิดในตอนแรก

ผู้เขียนยังบอกว่าเธอได้รับแรงบันดาลใจจาก อาจาย์วัวผู้เขียน "แขนกลคนแปรธาตุ" เป็นไอดอลที่โมจิซุกิชื่นชม รวมทั้งโชโจว โชเน็น เซเน็นเรื่องต่างๆ แทนที่บอกว่าเป็นความชื่นชอบต้องบอกว่าบางเรื่องเธออ่านเพื่อศึกษางานมากกว่า แต่มีผลงานไม่กี่เรื่องที่เธอชื่นชอบ 

จากข้อมูลของเว็บไซต์​ Comic Book Resources หรือ​ CBR เคยคอมเมนท์​ว่าแวมไพร์ของเรื่องนี้แตกต่างจากซีรีส์อื่น​ โดยเฉพาะซีนดูดเลือดของแวมไพร์มีสองแนวคิดที่แตกต่างกัน​ ตอนฌานดูดเลือดในช่วงต้นของซีรีส์​ เพื่อเย้ายวน​และถูกกลั่นแกล้งอย่าง​สนุกสนาน​ ขณะที่วานิทัสสนใจแวมไพร์ที่เป็นผู้ต้องสาปและทำหน้าที่รักษาเหล่าแวมไพร์​ แล้วเขาสนใจเธอในฐานะผู้ต้องสาป จนพวกเขาได้เดตกันนำสู่การกัดโดยสมัครใจ​ ซึ่งผู้เขียนรู้สึกว่าวานิทัสกำลังรักษาเธออยู่​ หากรู้เรื่องที่เธอเป็นเหยื่อจากการผู้ถูกสาปแช่งเช่นกัน

ดีไซน์ต่างหูวานิทัส​ เมื่อคุณเดโกะ​ อากาโอะ​ ได้เห็นมันครั้งแรกที่สวมอยู่บนหูของวานิทัส​ รู้สึกหลงไหลและบอกว่านาฬิการู้สึกมีเบื้องหลังบางอย่าง​ แต่ความคิดที่เคยคาดเดากลับถูกต้อง​ในตอนที่เธอเห็นอดีตน่าเศร้าของวานิทัสในมังงะ​ Anime News Network ชี้ว่าต่างหูนาฬิกาทรายสะท้อนถึงความตายและอายุขัยที่สั้นของเขา

## สื่อ
### มังงะ

บันทึก​แวมไพร์วานิทัส​ ถูกเขียนโดยอาจาย์​ โมจิซุกิ​ จุน​ เริ่มต้นในนิตยสาร​รายเดือน​ของ​ 
[Gangan Joker](https://en.m.wikipedia.org/wiki/Gangan_Comics#Gangan_Joker_(since_2009)) สำนักพิมพ์​ สแควร์​เอนิกซ์​ เมื่อวันที่​ 22​ ธันวาคม​ 2558 และถูกซื้อลิขสิทธิ์​โดยสยามอินเตอร์คอมิกส์​ โมจิซุกิเคยหยุดเขียนมังงะเพราะเรื่องปัญหาการแพร่ระบาดของ COVID-19 ก่อนมังงะจะกลับมาตีพิมพ์อีกครั้งในวันที่ 21 เดือนพฤศจิกายนปี 2559 , Square Enix ยังรวบรวมตอนต่างๆ ไว้ใน ทังโกบง (tankōbon) ซึ่งเล่มแรกวางจำหน่ายเมื่อวันที่ 22 เมษายน 2559 ณ วันที่ 20 พฤษภาคม 2565 ส่วนเล่มสิบได้รับการเผยแพร่แล้ว

เมื่อวันที่ 18 กันยายน 2562 สำนักพิมพ์สยามอินเตอร์คอมิกส์ประกาศ LC ของวานิทัสผ่านหน้าเฟสบุ๊คทางการในวันที่จัดโปรโมชั่นมหกรรมงานหนังสือระดับชาติ ตอนแรกวานิทัสถูกตีพิมพ์ครั้งแรกมีปัญหามากมายทั้งเรื่องรูปเล่ม ฟอนต์ไม่สวย ชื่อไทยดูไม่น่าดึงดูด และใส่คำว่าแวมไพร์มาเกินจากชื่อของต้นฉบับ จนนักอ่านให้ฟีคแบคทางสำนักพิมพ์ จนยอมไปปรับแก้ไข เมื่อวันที่ 26 กันยายน 2562 ถึงอย่างนั้นก็ยังไม่ยอมเปลี่ยนชื่อของวานิทัสตามที่นักอ่านบางคนเรียกร้องว่าอยากให้แปลเป็นชื่อต้นฉบับมากกว่า นอกจากนี้มังงะยังได้ลิขสิขสิทธิ์ของไต้หวันโดยชาร์ปพอยท์เพรส ในฮ่องกงโดยสปาร์คเคิลโรล ในเกาหลีใต้โดยแดวอน ซี.ไอ ในฝรั่งเศสโดยKi-oon ในเยอรมันนีโดยCarlsen Manga ในอิตาลีโดย[สตาร์คอมิกส์ (อิตาลี)](https://en.m.wikipedia.org/wiki/Star_Comics_(Italy)) ในสเปนโดยNorma Editorial ในรัสเซียโดย Istari Comics ในอเมริกันโดยเยนเพรส ซึ่งได้มีการประกาศลิขสิทธิ์เมื่อวันที่ 3 ธันวาคม 2558 ในทวิตเตอร์ทางการว่าจะเผยแพร่ตอนใหม่ของซีรีส์พร้อมกับญี่ปุ่น ในเวียดนามโดยKim Đồng Publishing House และโปแลนด์โดยWaneko

### อนิเมะ

เมื่อวันที่ 28 มีนาคมพ.ศ.2564 ได้มีการประกาศจากทางAnimeJapanว่าวานิทัสจะได้รับการดัดแปลงเป็นเวอร์ชั่นทีวีอนิเมะซีรีส์ ทำโดยสตูดิโอโบนส์ กำกับโดยโทโมยูกิ อิตามุระเขียนบทโดยคุณเดโกะ อากาโอะและคาแรกเตอร์ดีไซน์ตัวละครนั้นออกแบบโดยคุณโยชิยูกิ อิโต้ แล้วคุณยูกิ คาจิอูระ ผู้ที่เคยแต่งเพลงให้กับซีรีส์ Pandora Hearts มาแต่งเพลงประกอบให้กับซีรีส์วานิทัส ซีรีส์นี้แบ่งฉายออกเป็นสองพาร์ทโดยพาร์ทแรกจะออกอากาศฉายตั้งแต่วันที่ 3 กรกฎาคมถึง 18 กันยายน พ.ศ. 2564 ทางโตเกียวเอ็มเอกซ์และช่องทางอื่นๆส่วนพาร์ทสองออกอากาศตั้งแต่วันที่ 15 มกราคม ถึง 2 เมษายน พ.ศ. 2565เพลงเปิดในพาร์ทแรกใช้ชื่อว่า "Sora to Utsuro" แต่งโดยคุณ Sasanomaly สื่อถึงมุมมองของโนเอ้ ในขณะที่เพลงปิดพาร์ทแรกที่แต่งโดยคุณ LMYKใช้ชื่อเพลงว่า "0 (zero)" หรือเรียกว่าจุดศูนย์สื่อถึงมุมมองและคาแรกเตอร์ของวานิทัส รวมทั้งสื่อไปถึงความหมายของแวมไพร์บลูมูน ส่วนเพลงพาร์ทสองชื่อว่า "your name" แต่งโดยวงลิตเติ้ลกลีมอนสเตอร์ (Little Glee Monster) เคยร้องเพลงให้กับอินุยาฉะภาครุ่นลูก สื่อถึงความหมายของวานิทัสตามหาโนเอ้ และสิ่งที่ล้ำค่าที่มีความหมายสำหรับเขา แต่เพลงปิดพาร์ทสองในชื่อ "salvation" แต่งโดยวง MONONKUL สื่อถึงธีมความรอดของวานิทัส แล้วโฟกัสมุมมองของวานิทัส ตอนแรกภาพของเพลงปิดนั้น วานิทัสหันหลังและไม่ยอมเดินไปข้างหน้า จนตอนสุดท้ายของซีรีส์วานิทัสก็ได้หันหลังแล้วเดินพร้อมกับโนเอ้ ไม่หันไปมองข้างหลังอีกเลย นอกจากนี้ Funimation ยังได้รับลิขสิทธิ์นอกเอเซีย ในวันที่ 5 สิงหาคม พ.ศ. 2564 Funimation ประกาศว่าซีรีส์วานิทัสจะได้รับเสียงพากย์ภาษาอังกฤษซึ่งฉายในวันรุ่งขึ้น Plus Media Networks Asia ยังได้ลิขสิทธิ์ในเอเซียตะวันออกเฉียงใต้และเผยแพร่ทางอ้ายฉีอี้ นอกจากนี้บิลิบิลิและสตรีมมิ่งแพตฟอร์มอื่นยังได้ซื้อลิขสิทธิ์ซีรีส์แล้วเอามาฉายในไทย ต่อมาเมื่อซีรีส์รับผลตอบรับที่ดี ทางอ้ายฉีอี้มีประกาศพากย์ภาษาไทย รวมไปทั้งบราซิล ฝรั่งเศส สเปน สามารถหาช่องทางดูได้จาก "ครันชี่โรล" หลังจากจบทีวีซีรีส์อนิเมะ คุณยูกิ คาจิอูระได้ปล่อยเพลงซาว์ดประกอบให้ฟังได้ฟรีในแพลต์ฟอร์มต่างๆ เช่นยูทูป

### เรื่องที่ไม่สำคัญ "Easter Egg" ของวานิทัสอนิเมะ
วานิทัสเวอร์ชั่นอนิเมะยังได้มีการใส่ Easter Egg หลังท้ายอีพีในแต่ละตอน ซึ่งจะมีข้อความตัวอักษรคาตานะญี่ปุ่นปรากฎในทุกตอนตัวอย่างเช่น
*ตอนที่ 1: ト (to)
*ตอนที่ 2: タ (ta)
*ตอนที่ 3: ボ (bo)
*ตอนที่ 4: ツ (tsu)
*ตอนที่ 5: モ (mo)
*ตอนที่ 6: ビ (bi)
*ตอนที่ 7: ニ (ni)
*ตอนที่ 8: サ (sa)
*ตอนที่ 9: イ (i)
*ตอนที่ 10: ウ (u)
*ตอนที่ 11: ト (to)
*ตอนที่ 12: キ (ki)

ถ้าเอามาต่อกันจะได้คำว่า "Totabotsumobinisaiutoki (トタボツモビニサイウトキ)" แต่ถ้าเอามาเรียงจะได้คำว่า "Tota botsu mo bini-sa iu toki (とたぼつもびにさいうとき)" ในคำว่า "時" เป็นการผสมเสียงของ "toki" ในภาษาญี่ปุ่นแปลว่า "เวลา" ซึ่งมีแฟนในคอมมูนิตี้พยามถอดรหัสแต่ก็ไม่มีความหมาย จนมีข้อความของแฟนคลับคนหนึ่งได้อธิบายในทวิตและจัดเรียงใหม่จนได้คำว่า "Sabitsuitakiboutotomoni/sabitsuita kibō to tomoni (サビツイタキボウトトモニ (錆びついた希望と共に)" แปลว่าด้วยความหวังของสีสนิม ซึ่งเป็นชื่อตอนแรกของวานิทัสในอนิเมะกับมังงะ บางคนตีความว่ามันอาจจะเป็นชื่อจริงของวานิทัส แต่ก็มีแฟนบางคนที่โต้เถียงว่าชื่อจริงของเขาอาจไม่ใช่อย่างที่คาดเดา บางทีวานิทัสอาจมีชื่ออื่นที่คาดเดานอกเหนือจากนั้น แต่ชื่ออาจขึ้นด้วยตัว "R" เหมือนโรมิโอกับจูเลียต ไม่ว่าจะตีความด้วยวิธีใด มันก็เป็นแค่ทฤษฎีของแฟนคลับเท่านั้น

## '''Stage Play''' (ละครเวที)
เมื่อวันที่ 28 ตุลาคม พ.ศ. 2564 ทวิตเตอร์ทางการ ได้ประกาศว่า "บันทึกแวมไพร์วานิทัส" จะได้รับการดัดแปลงเป็น "Stage Play (ละครเวที)" ซึ่งมาจากมังงะที่เขียนและวาดโดยอาจาย์โมจิซุกิ จุน โดยมีกำหนดแสดงวันที่ 21 มกราคมจนถึงวันที่ 30 มกราคม 2565

ณ "THEATRE1010 (シアター1010)" ในโตเกียว ประเทศญี่ปุ่น แต่ว่าด้วยการแพร่ระบาดของโควิด 19 ทำให้ในวันที่ 29 มกราคม 2021 มีการแสดงเพียงแค่รอบเดียว

และเมื่อวันที่ 26 ธันวาคม มีการประกาศในทวิตอีกบัญชีทางการหนึ่งในชื่อ "encore" โดยมีกำหนดการแสดงตั้งแต่วันที่ 10 มีนาคมจนถึง 12 มีนาคม 2023 ณ Sunshine Theatre (サンシャイン劇場) ในโตเกียว ประเทศญี่ปุ่น เนื้อเรื่องของละครเวทีจะอ้างอิงตามเนื้อเรื่องมังงะจนถึงเล่ม 5 (ครึ่งแรก)

### แคสติ้ง

### เรื่องไม่สำคัญ
การแสดงละเวทีได้รับความเดือดร้อนจากการเปลี่ยนแปลงกำหนดการหลายครั้งในนาทีสุดท้ายเพราะอาการป่วยโควิด 19 การแสดงจึงมีแค่รอบเดียวในวันที่ 29 มกราคม และในวันที่ 30 มกราคมเปลี่ยนรอบฉายการแสดง 1/29 ตามด้วยสมาชิกนักแสดงที่ปรากฏตัวบนม่านการแสดงละครเวที
*ในวันที่ 20 มกราคม รายการเดบิวต์ในวันที่ 1/21 ถูกยกเลิกเพราะอาการป่วยที่ไม่เปิดเผยในหมู่นักพากย์ วันต่อมาการแสดงในวันที่ 22/1/22 และ 1/23 ถูกยกเลิก แล้วได้รับการยืนยันว่าสาเหตุมาจากการติดเชื้อโควิด 19 ในวันที่ 23 การแสดงสำหรับ 1/25 และ 1/26 ก็ถูกยกเลิก ในวันที่ 26 ก็ถูกยกเลิกการแสดงเหมือนกัน  ส่วน 1/27 และ 1/28 ได้ยืนยันว่านักแสดงสองคน ไดโกะ อาตาราชิ (อีกาดำ) และ ชูจิ คิคุจิ (โนเอ้) มีผลตรวจ PCR เป็นบวก เมื่อวันที่ 20 และ 24 ตามลำดับ บทบาทของอีกาดำที่ถูกเขียนก็ขาดหายไปตลอดจนการแสดง และกาคุ ทาคาโมโตะ เข้ามาแทนที่บทบาทของโนเอ้สำหรับการแสดงในส่วนวันที่ 1/29 จากนั้นก็ดำเนินต่อไปตามแบบแผนการแสดง ส่วน 1/30 อยู่ระหว่างพิจารณาแต่ไม่แน่นอนในตอนนั้น
*ผลจากการที่เปลี่ยนนักแสดงบทบาทโนเอ้ นั้น โมจิซุกิ จุนจึงมอบของขวัญให้กับทีมงานผู้นำเสนอเรื่องบทบาทของโนเอ้ เป็นภาพชิกิที่วาดด้วยลายเส้นของอาจาย์ผู้เขียน
*หลังจากแสดงละครเวทีจบ พวกเขาไม่มีแผนที่จะเปิดตัว "BD/DVD" ต่อมาโมจิซุกิและเหล่านักแสดงได้สนับสนุนแฟนคลับในทวิตเตอร์ให้ดูสตรีมมิ่งสดผ่านเว็บไซต์ญี่ปุ่นที่มีเนื้อหาบันทึกไว้ล่วงหน้าในช่วงระยะเวลาสามวันที่มีอยู่ ตั้งแต่วันที่ 18 กุมภาพันธ์ถึง 18 มีนาคม การแสดงแบบสตรีมมิ่งถูกเปิดให้ซื้อได้ แต่ว่าไม่ว่ายังไง ไฟล์กลับถูกล็อคโซนเวลาและไม่สามารถดูได้ หลังจากวันที่ 19 มีนาคม (ระยะ 24 ชั่วโมงหลังจากสิ้นสุดการขาย)

## กระแสการตอบรับ
### มังงะ
ภายในเดือนมิถุนายนพ.ศ.2564 บันทึกแวมไพร์วานิทัสมียอดจำหน่ายมากกว่า 5.5 ล้านเล่มเมื่อเปิดตัวครั้งแรกในญี่ปุ่น ซีรีส์วานิทัสได้ติดชาร์ตโอริกอน ซึ่งเหล่านักวิจาณ์ต่างสนุกกับความสัมพันธ์ของเขากับโนเอ้ และชื่นชมการเขียนผสมผสานระหว่างแอคชั่น คอมเมดี้กับการผจญภัยได้อย่างลงตัว ซึ่ง "ดาร์กิส เมลิน่า" ผู้ใช้รีวิวคนนึงของเว็บไซต์แฟนด้อมโพสต์ได้เขียนรีวิวบอกว่ามังงะเรื่องสนุกแล้วเหนือความคาดหมายของเขา่และเขายังเขียนบอกอีกว่าเขาต้องการให้ซีรีส์ที่น่าทึ่งนี้ถูกดัดแปลงเป็นอนิเมะในปี 2560 รวมทั้งให้ความสำคัญกับความรักในเนื้อเรื่องหลัก วานิทัสถูกชื่นชมว่าเป็นตัวละครที่เฮฮา แต่ขณะเดียวกันวานิทัสก็เป็นตัวละครที่ตอบรับความรู้สึกรักของเขาที่มีต่อฌานได้ไม่ดี​ จนซีรีส์ถูกทำเป็นอนิเมะออกฉาย​ในวันที่​ 3 กรกฎาคม​ทั่วโลก​ ในเว็บไซต์​ Manga​ New ชื่นชมวิธีการรับมือและการจัดการอดีตแสนเศร้าของเขา​ แต่ว่าลักษณะการเขียนที่เข้าใจยากของผู้เขียนของซีรีส์ที่มีต่อวานิทัส บางครั้งก็สร้างความสับสนทำให้ยากที่จะติดตามซีรีส์ตัวนี้ ในรีวิวครั้งต่อมาของแฟนด้อมโพสต์ของผู้ใช้รีวิว "ดาร์กิส เมลิน่า" เขาได้เขียนรีวิวว่าวานิทัสเล่ม 7 มีการผสมผสานแอคชั่นและเหตุการณ์ที่เกิดขึ้นภายในเล่มนี้ ที่สนุกสนานมาก แม้ว่างานอาร์ตจะไม่ได้ลงรายละเอียดมาก แต่มีฉากแอคชั่นที่มากขึ้นมาประกอบภายในเรื่องราว คุณ El Palomitrón บอกไว้ว่าแม้ความสัมพันธ์ของสองตัวเอกจะไม่ใช่ บอยเลิฟ และไม่มีความรักโรแมนติกต่อกัน เพราะซีรีส์วานิทัสมุ่งเน้นไปที่การสำรวจความสัมพันธ์อื่นที่ลึกซึ้งมากกว่า และยังรีวิวต่อว่าความสัมพันธ์วานิทัสกับโนเอ้ลึกซึ้งเทียบเท่าได้กับวานิทัสและฌาน แล้วสไตล์งานอาร์ตของซีรีส์วานิทัสยังถูก Otaku USA ชื่นชมในด้านการออกแบบฉากสตีมพังค์ตลอดจนถึงลักษณะเฉพาะของเหล่าตัวละครในเรื่อง ส่วน Manga News สนุกกับการดีไซน์ออกแบบตัวละครที่หลากหลายตั้งแต่บิโชเน็น (แนวเด็กผู้ชายหน้าตาดี) ไปจนถึงสัดส่วนอนาโตมี่ร่างกายที่สร้างขึ้นล้วนมีผลสัมพันธ์ต่อกัน แม้ว่ามังงะจะถูกตีพิมพ์ในนิตยสารของโชเน็น แต่สไตล์อาร์ตก็ถูกนำไปเปรียบเทียบกับ "มังงะโชวโจวที่งานศิลปะที่สวยงาม" โดยเว็บไซต์ Comic Book Resources ให้ซีรีส์วานิทัสอยู่ระดับเทียบเท่ากับมังงะเรื่อง "Pandora Hearts" [ผลงานเก่าของโมจิซุกิ จุน] แต่ขณะเดียวกัน "แฟนด้อมโพสต์"  ชื่นชมสไตล์งานอาร์ตของวานิทัสว่าเป็นศิลปะที่น่าทึ่งมากโดยยกรายละเอียดของมังงะทุกหน้าไปจนถึงฉากต่อสู้ ในเว็บไซต์ ''Anime News Network'' วิจารณ์ว่าสไตล์งานของวานิทัสได้รับแรงบันดาลใจมาจากนิทานพื้นบ้าน และพบว่าสไตล์งานอาร์ตค่อนข้างน่าสนใจเพราะได้รับการออกแบบดีไซน์ที่หลากหลาย แต่บางครั้งก็ทำให้ดูออกยากและติดตามดูซีรีส์วานิทัสค่อนข้างยาก

หลังจากมีกระแสเวโรนิก้าเป็นเลสเบี้ยนแคนน่อนกับมาคิน่า ทำให้วานิทัสถูกพิจารณาใหม่อีกครั้งในฐานะซีรีส์มังงะ lgbt+ แม้ว่าคนอยากให้ฌานกับโดมิเป็นเลสเบี้ยนมากว่า ส่วนวานิทัสเป็นเกย์ (gay man) กับตัวโนเอ้

### อนิเมะ
ซีรีส์นี้ได้รับการจัดอันดับสองครั้งโดยเว็บไซต์ Anime News Network ว่าให้เป็นหนึ่งในอนิเมะที่ดีที่สุดประจำปี 2021 ขณะที่ IGN จัดให้อยู่ในอันดับรายการของตัวเอง การจัดการระหว่างแวมไพร์ฌานและมนุษย์อย่างวานิทัส รวมถึงโดยมินิคกับโนเอ้ได้รับการระบุโดย "เคทลิน มัวร์ จาก Anime News Network" บอกไว้ว่าเป็นช่วงเวลาที่ดีที่สุดในอนิเมะจะได้ฉายแสงเพราะเนื้อเรื่องมีฉากแสดงทางเพศมากมายที่แสดงให้เห็น แถมแฟนด้อมโพสต์ยังเห็นด้วยเป็นเสียงเดียวกันว่าเรื่องแรงดึงดูดทางเพศตอนที่ฌานดื่มเลือดของวานิทัส เป็นการเปรียบเปรยเทียบเท่าได้กับเรื่องเพศแบบโต้งๆ โดยไม่ต้องกัก และบอกถึงว่าเหตุผลว่าทำไม? ความสัมพันธ์ที่ไม่เหมาะสมของพวกเขายังคงดำเนินต่อไปในซีรีส์วานิทัส

เดอะแฟนด้อมโพสต์พบว่าฉากแอคชั่นของซีรีส์วานิทัสในช่วงแรกเป็นจุดที่น่าสนใจที่สุด เมื่อคิดถึงคาแรกเตอร์ที่คาดเดาไม่ได้ของวานิทัสที่ต้องรับมือกับฌาน แต่ซีรีส์นี้มีองค์ประกอบนิยายความเป็นวิทยาศาสตร์น้อยกว่าตามที่เคยมีคำวิจารณ์ไป แต่ยังมีเหล่านักวิจารณ์บางคนให้ความสนใจไปที่ความสัมพันธ์วานิทัสกับแวมไพร์ฌาน ซึ่งฉากวานิทัสขืนใจฌานโดยจูบเธออย่างไม่ยินยอม เคยถูกวิจารณ์ว่าไม่ควรแสดงให้ฉากตึงเครียดอย่างนั้นเป็นซีนตลก จนเมื่ออนิเมะได้ฉายจนถึงตอนที่ 5 มีฉากรุนแรงเกี่ยวกับเด็กและโดนตัดศีรษะ  "ฟูนิเมชั่น" สตรีมมิ่งของอินเตอร์จึงมีการติดป้ายเตือนผู้ชมที่รู้สึกอ่อนไหวแล้วกำลังดูซีรีส์ตัวนี้อยู่ ให้พยามหลีกเลี่ยง อนิเมชั่นของโบนส์ได้รับการชมเชยว่าถ่ายทอดบรรยากาศเช็ตติ้งโลก และรายละเอียดตัวละครกับแบล็คกราว์ดเบื้องหลังที่น่าสนใจควบคู่ไปกับซาว์ดประกอบของยูกิ คาจิอูระ ส่วนการแสดงบทบาทของฮานาเอะ นัตสึกิที่พากย์วานิทัสทำให้ได้รับคำชมอย่างมากจากเว็บไซต์ *Anime* *Feminist* สำหรับวิธีที่เขาถ่ายทอดตัวละครในด้านต่างๆ จนบางครั้งวานิทัสโดนมองว่าเป็นภัยสังคมเดินได้ เดอะแฟนด้อมโพสต์บอกว่าฉากวานิทัสกับฌานสนุกกว่าเนื้อเรื่องหลัก มีจุดที่คาดเดาได้มากมายในอนาคตเกี่ยวกับความสัมพันธ์ของพวกเขา นักเขียนบทความของ Anime News Network ให้กระแสตอบรับบันทึกแวมไพร์วานิทัสพาร์ทสองในทางที่ดีเพราะมีการพัฒนาตัวละครที่ยอดเยี่ยม รวมไปถึงมูลค่าการผลิตของซีรีส์ จนถึงจุดที่พวกเขาคิดว่าวานิทัสเป็นอนิเมะดีที่สุดประจำซีซั่นวินเทอร์ในปี 2021

ในปี 2022 นั้น "บันทึกแวมไพร์วานิทัส" เคยถูกเสนอชื่อเข้าชิงในสาขา "เบสแฟนตาซี" ของคันซิโร่อนิเมะอะวอร์ดครั้งที่ 6 นอกจากนี้ฌาน วานิทัส และโนเอ้ยังได้รับความนิยมมากในเว็บไซต์ Anitrendz โดยวานิทัสกับฌานเคยถูกเสนอชื่อเข้าชิงในสาขาคู่ชิปที่ยอดเยี่ยมของปี 2022 ยังได้รับการเสนอชื่อเข้าชิงรางวัลของคันซิโร่อนิเมะอะวอร์ดครั้งที่ 7 ในประเภทสาขา "เบสแฟนตาชี" อีกครั้งในปี 2023 แล้ววานิทัสยังเคยถูกเสนอชื่อเข้าชิงรางวัล reddit vote anime 2021 ในสาขานักพากย์ญี่ปุ่น โดยกรรมการเสนอชื่อให้นัตสึกิ ฮานาเอะได้รับรางวัลในบทบาทของวานิทัสให้เป็นอันดับที่หนึ่ง ต่อมาวานิทัสได้รับการเสนอชื่อเข้าชิงอีกครั้งใน reddit vote anime 2022 ซึ่งกรรมการชื่นชมวานิทัสว่าเป็นตัวละครที่ดีที่สุดประจำปี 2022 เพราะดีไซน์ที่หรูหราของเขา แล้วความสัมพันธ์วานิทัสกับฌานมีพัฒนาการมากขึ้นจากพาร์ทแรก  ท่าทีไม่หยอกล้อและมีแต่ความจริงใจให้กัน ทำให้รู้สึกซับซ้อน ขัดแย้งกับอารมณ์ทั้งความรู้สึกปฎิเสธคนที่ยอมรับเขากับความรู้สึกที่หวั่นไหวที่เขามีต่อฌาน เมื่อเขาเผชิญหน้ากับคนที่ยอมรับเขา ทว่าการดำเนินเรื่องไม่ค่อยดี แต่ถึงอย่างนั้นทางกรรมการก็ยังจัดอันดับให้เขาอยู่ที่ 4 ในสาขาตัวละครดราม่าพร้อมกับผลโหวตผู้ชมที่เห็นด้วยเป็นเสียงเดียวกัน รวมทั้งสาขานักพากย์ที่กรรมการให้วานิทัสอยู่ที่อันดับที่ 2 ใน vanitas anime.com ยังได้จัดกิจกรรมโหวตโดยให้แฟนคลับที่ติดตามทวิตเตอร์ของออฟฟิเซี่ยลโหวตฉากที่ประทับใจมากที่สุด ซึ่งฉากของเขากับโนเอ้ถูกจัดอันดับให้อยู่ 1 แต่ฉากจูบแรกของวานิทัสกับฌานถูกโหวตให้ได้รับความนิยมมากที่สุดเป็นอันดับที่ 2

เนื่องจากมีการเปลี่ยนฉากในอนิเมะของโนเอ้และโดมิทำให้เสียงแตกจากแฟนคลับโดยเฉพาะสาววายจำนวนมาก ซึ่งวานิทัสโดนวิพากษ์วิจาร์ณจากเหล่าแม่ยกฝ่ายอินเตอร์ (มีแฟนคลับมากกว่าในคอมมูนิตี้อื่น) ว่าผู้เขียนและทีมงานยัดเยียดสเตรทจนดูน่ารำคาญ แทนเขียนให้มีแต่เกย์และเลสเบี้ยน เริ่มตัดสินว่าโนเอ้เป็นเกย์ในตอนที่ 12 เพราะมีการเปลี่ยนฉาก ทั้งๆ ที่ในมังงะไม่ได้มีการคอมเฟิร์มรสนิยมทางเพศของโนเอ้ให้เป็นที่แน่ชัด ผิดกับโดมิที่ถูกยืนยันตั้งแต่มังงะว่าเธอเป็นไบเซ็กซวล แต่เพราะการเร่งรีบอนิเมะทำให้เธอถูกมองว่าเป็นเลสเบี้ยน รวมไปถึงวานิทัส ความไม่พอใจที่รสนิยมทางเพศตัวละครไม่ตรงกับเฟติซตามที่พวกเขาต้องการ ทำให้มีกระแสตีกันของแม่ยกอีกฝั่งที่ไม่เห็นด้วยที่ยัดเยียดตัวละครไบเซ็กซวลให้เป็นเกย์กับเลสเบี้ยน ขณะเดียวกันแฟนคลับที่ชื่นชอบวานิทัสกับฌานก็วิจาร์ณตัวละครมาคิน่ากับเวโรนิก้าว่ามันคือการยัดเยียดเพื่อเอาใจสาววายที่ชื่นชอบ bl กับยูริ ทั้งที่คนเขียนได้มีการวางแผนมานานและชี้แจ้งในบทสัมภาษณ์แล้ว

### บทสัมภาษณ์แปลคิคัง
บทสัมภาษณ์ของโมจิซุกิ จุนที่ให้ไว้กับนิตยสารคิคังในเดือนธันวาคม ปี 2021 ซึ่งหน้าปกเป็นภาพวานิทัสกลายเป็นแวมไพร์นอนในโลงศพ ปากของเขามีเลือดไหลอยู่จากการดื่มเลือด ใส่คอร์เซ็ทรัดรูป ผมและเครื่องประดับมีสีฟ้ากับน้ำเงินแสดงถึงสัญลักษณ์แวมไพร์จันทราสีแดงกับน้ำเงิน มีมือโนเอ้ยื่นมาจับกุหลาบสีแดงเพื่อสื่อว่าไม่มีทางปล่อยเขาไป มันถูกวางขายในอเมซอน

**Q1**: โมจิซุกิเซนเซย์ คุณช่วยบอกจุดเริ่มต้นไอเดียของวานิทัสได้รึเปล่า??

A1: เมื่อฉันคิดถึงผลงานใหม่เรื่องถัดไปนั้น ฉันไม่เพียงลงมือจุดเริ่มต้นแล้วมาพูดว่า "นี่แหละคือสิ่งที่ฉันจะลงมือทำต่อไป" แต่ฉันยังนำ "องค์ประกอบที่ฉันต้องการวาดที่ฉันมีด้วย ซึ่งเก็บไว้ตั้งแต่สมัยยังวาด "Pandora Hearts อยู่" เช่นฉันต้องการวาดซีนนี้ หรือจัดการกับเรื่องแบบนี้ แล้วหยิบพวกมันออกมาจากลิ้นชักแล้วเขียนลบและบิดให้เป็นเรื่องราวอันเดียวกัน

(ปัจจุบันพล็อตโรงเรียนได้ถูกเอามาใส่ในโอเมเกะ ซึ่งอยู่ในเล่มที่ 7 ของโคลเอ้)

ตอนที่ฉันไปงานฝรั่งเศสเพื่อร่วมงาน japan expo และไปเที่ยวมงแซงค์มิเซลครั้งแรก ผู้ช่วยของฉันรวมทั้งตัวฉันมีความคิดเรื่อง "แวมไพร์ตนหนึ่งที่อาศัยอยู่ในสถานที่นั้นเป็นเวลาหนึ่งร้อยปีแล้วคอยดูแลผู้อาศัยอยู่ที่แห่งนี้ 
มีเหล่าบาทหลวงคอยจับตาดูเหล่าแวมไพร์ และทั้งสองก็ติดตามปัญหาและชีวิตประจำวันของชาวเมือง..." ทำให้กลายเป็นต้นแบบของ vanitas no carte ในปัจจุบัน

มีเหล่าบาทหลวงคอยจับตาดูเหล่าแวมไพร์ และทั้งสองก็ติดตามปัญหาและชีวิตประจำวันของชาวเมือง..." ทำให้กลายเป็นต้นแบบของ vanitas no carte ในปัจจุบัน

สุดท้ายฉันตัดสินใจว่าในเมื่อฉันได้เขียนความสัมพันธ์เจ้านาย-ทาสมากมายใน "Pandora Hearts" ฉันอยากลองเขียนคู่หูดูโอ้สักครั้ง ฉันจึงบอกหัวหน้างานว่าฉันต้องการนำเสนอความสัมพันธ์ของพวกเขาในรูปแบบ "เชอร์ล็อกโฮมล์" ของกาย ริชชี่เพื่อเป็นแนวทาง ด้วยการแสดงตัวตนของพวกเขาให้อยู่ในสภาพที่สับสนวุ่นวายมากขึ้น
บก.ของ GanGan JOKER ได้บอกกับฉันว่า "ฉันหวังว่าจะมีการหักมุมและเรื่องราวที่ไม่คาดคิดสองหรือสามครั้ง" ตอนนั้นฉันก็แบบว่า "สองถึงสามครั้งงั้นเหรอ?" แล้วเอามือวางบนหัว
ฉันคิดว่าผู้อ่าน "Pandora Hearts " คงจะสงสัยในสิ่งที่ฉันอธิบายไปแล้ว ดังนั้นฉันจึงพยามทำให้พวกเขารู้สึกว่าแวมไพร์คือวานิทัสตั้งแต่แรกเห็น และเดาว่าโนเอ้คือชาสเซอร์ โดยแนะนำในตอนแรกว่าเขาคือนักล่าแวมไพร์ของคริสต์จักร มีเป้าหมายในการช่วยแวมไพร์แต่ไม่ใช่ฆ่าพวกมัน....
แต่มีบางอย่างขาดหายไป....ยังไม่ถึงระดับที่ต้องการ....หลังจากที่คิดอยู่สักพักหนึ่ง ฉันก็คิดว่ามาเล่าเรื่องให้จบตั้งแต่จุดเริ่มต้นกันเถอะ"
แต่ถึงอย่างนั้น ฉันก็ยังกังวลว่าสิ่งนี้ทำให้ผู้อ่านรู้สึกวางใจมากเกินไป มีความคิดว่า "มีเรื่องราวจนถึงขั้นฆ่าวานิทัสเท่ากับเขาไม่ตายในตอนจบ" และพวกเขาไม่สามารถรู้สึกซีเรียสระหว่างเรื่องได้ แล้วในทางกลับกันการเล่าตอนจบในตอนแรกที่วานิทัสกับโนเอ้เข้ากันได้มากเท่าไรจะยิ่งจำตอนจบตั้งแต่จุดเริ่มต้นได้ยากเท่านั้น" ซึ่งอันนั้นอร่อยดีไปอีกแบบเหมือนกัน
ฉันจึงเลือกอย่างหลังเพราะฉันคิดว่า "ผลกระทบในตอนเดียวสำคัญกว่าการกังวลพัฒนาในภายหลัง" และฉันคิดว่า "มีการพัฒนาที่เลวร้ายเกี่ยวกับความตายอีกมากมาย"

ดังที่ฉันได้กล่าวไปก่อนหน้านี้ ผู้อ่าน "Pandora Hearts" ของฉันคงสงสัยในสิ่งที่ฉันเขียนไปแล้ว เพราะฉะนั้น vanitas no carte จึงเป็นการนำเสนอเรื่องราวที่ตรงไปตรงมามากกว่า Pandora Hearts มาก ฉันนะจะทำให้ดีที่สุดเพื่อทำให้เรื่องราวน่าสนใจ

Q2 : เนื่องจากสีธีมของวานิทัสเป็นสีฟ้าเพราะเรื่องราวของแวมไพร์ และวานิทัสก็เป็นแวมไพร์จันทราสีน้ำเงินด้วย ทำไมต้องเป็นเป็นสีฟ้าละ? ส่วนใหญ่สีของแวมไพร์มักเกี่ยวข้องกับสีดำหรือแดง แต่ทำไม? ต้องเป็นสีน้ำเงิน

A2: อย่างที่คุณพูด แวมไพร์ส่วนใหญ่มีธีมภาพลักษณ์ที่ชัดเจนว่าแวมไพร์ต้องเป็นสีดำกับแดง ฉันจึงอยากเบี่ยงเบนไปจากภาพเหล่านั้น นี่คือเหตุผลที่ฉันเลือกสีน้ำเงินเป็นธีมหลักในงานของฉัน แล้วก็ฉันต้องขอโทษด้วย ถ้าเหตุผลหลักของฉันที่ขอโทษอาจจะดูไร้สาระไปสักหน่อย แต่ผู้อ่านคงไม่โกรธนะถ้าฉันวาดภาพด้วยสีฟ้าเท่านั้น แต่จริงๆ ตั้งแต่เริ่มตีพิมพ์ฉันเองก็เริ่มเบื่อสีฟ้าแล้วเหมือนกัน.... (หัวเราะ) ถึงอย่างนั้นฉันพยามเรียนรู้การกลั่นกรองสีฟ้าให้เป็นสิ่งที่ดีสุดในทุกสิ่ง

Q3: วานิทัสเป็นคำภาษาละตินที่แปลว่า ไร้ประโยชน์ หรือ ว่างเปล่า ซึ่งเชื่อมโยงกับความหมายชีวิตที่ไร้ความหมายบนโลกและคงอยู่ของสิ่งที่ไร้สาระ อ.โมจิซุกิถึงตั้งชื่อตัวละครหลักและตำราพิเศษที่มีพลังแทรกแซงนามที่แท้จริงของเหล่าแวมไพร์ที่ตัวละครหลักถือครองอยู่ แล้ววานิทัสคืออะไรกันแน่??

A3: ฉันเจอวานิทัสครั้งแรกก็ตอนหนังสือภาพวาดของโทรุ คาเมอิ ฉันจึงรู้สึกทึ่งกับเสียงและความหมายของคำมากจนเริ่มมีความคิดขึ้นมาลางๆ ว่าชื่อตัวละครหลักในผลงานต่อไปของฉัน ควรตั้งว่าวานิทัส ตอนนั้นฉันเองก็จดจำระยะเวลาไม่ได้ว่านานเท่าใดต้นแบบของวานิทัสจะเสร็จสมบูรณ์

แน่นอนว่าหลังจากที่ฉันได้เรียนรู้ประเภทของศิลปะวานิทัส ฉันจึงไปที่พิพิภัณฑ์ในต่างประเทศและพูดว่า "โอ้ มีภาพวาดวานิทัสอยู่ที่นี้ด้วย" ซึ่งฉันเองก็สนุกกับการตามหามันมาก

Q4:ฉันคิดว่าตำราวานิทัสมีการดีไซน์ที่เจ๋งมาก โดยมีการตกแต่งรายละเอียดและการแทรกสีชมพู ฯลฯ A4:(ดีใจที่ได้ยินคำชมของคุณนะ จริงๆ ฉันเองไม่ค่อยมั่นใจการดีไซน์แบบนี้เท่าไรนะ)

ฉันไม่ต้องการใส่ฟันเฟืองมากเกินไปในตำราเล่มนี้เพราะฉันต้องการทำให้ดูง่ายต่อการเข้าใจเหมือนกับหนังสือแนวสตรีมพังค์ ฉันยังคิดว่ามันคงจะเจ๋ง ถ้ามีการเคลื่อนไหวเมื่อเปิดตำราขึ้น

ฉันจำได้ว่ามีช่วงเวลาที่ยากลำบากในการตัดสินใจว่าจะร่วมส่วนตำราที่เป็นเลื่อนเข้าหาด้วยกันยังไง สำหรับตำราวานิทัสสองเล่ม เราจึงตัดสินใจใช้เครื่องมือทางดาราศาสตร์เป็นหลักในการอ้างอิงเพื่อเสริมเส้นให้มั่นคง

แล้วก็ในฐานะที่ฉันหลงใหลตำราที่มีโซ่ตรวน จึงเพิ่มรายละเอียดโซ่ตรวนที่เชื่อมกับตำราวานิทัสและเจ้าของตำราไว้ด้วยกัน แม้ว่าฉันคิดอยู่บ้างว่า "มันดูหนักจัง"

A5 : ใช่ ถูกต้อง โดยพื้นฐานแล้ว ในขณะที่วาดภาพอยู่ ฉันคิดว่าควรทำอะไรและไม่ควรทำอะไร ต้องทำพล็อตทวิสตัวละครไปมา ฉันจึงต้องวาดภาพ vanitas ให้มากที่สุดก่อนเริ่มต้นซีรีส์

Q6 : ช่วยบอกเราหน่อยว่าตอนเริ่มต้นภายในซีรีส์มีตัวละครกี่ตัว

A6 : ตอนฉันเริ่มความคิดและมีภาพชัดเจนอย่างเดียวเมื่อเริ่มต้นซีรีส์ขึ้นคือวานิทัส โนเอ้ ฌาน ลูก้า โดมินิก อาจาย์ เวโรนิก้า โลกิ มิฮาอิล ฯลฯ สำหรับตัวละครอื่นๆ "แม้ว่าตำแหน่งและบทบาทตัวละครจะถูกกำหนดไว้ล่วงหน้าก็ตาม" แต่ภาพกลับได้รับการพัฒนาก่อนที่ตัวละครจะปรากฎตัว

Q7:ได้โปรดบอกเราเกี่ยวกับการออกแบบแต่ละตัวละคร และภาพของพวกเขาหน่อย บอกความประทับใจของคุณต่อแต่ละตัวละครเปลี่ยนไปยังไง เมื่อคุณวาดตัวละครนั้น?

Q7 (ย่อย) : **วานิทัส**

A7: พูดกันตามตรง ฉันไม่ได้คาดหวังให้ตอนแรกต้องเขียนเขาเป็นตัวละครที่ระทมขนาดนี้ เพราะฉันกะจะอธิบายเรื่องนี้ในภายหลัง แล้ววานิทัสเป็นตัวละคร (เหยื่อ) ตัวแรก ที่ต้องเล่นบท Tsukkomi เพราะโนเอ้ (Tsukkomi คือตัวตบมุก)

บางครั้งผู้อ่านก็พูดถึงวานิทัสว่า "ฉันไม่เข้าใจว่าเขาคิดอะไรอยู่" แต่ในฐานะผู้เขียน ฉันอยากตะโกนตอบกลับไปว่า "ฉันอยากวาดเขาในแบบที่คุณไม่เข้าใจ" แต่ไม่เป็นไร ฉันจะใส่ข้อจำกัดของวานิทัสว่า "ไม่ใส่เสียงหรือพูดคนเดียว" ดังนั้นพวกเขาสงสัยว่าการแสดงออกวานิทัสหมายถึงอะไร??

สิ่งที่เขาพูดถึงหมายความว่าอย่างนั้นจริงๆ เหรอ? อยากให้ผู้ชมคอยสังเกตตอนที่วานิทัสอยู่กับโนเอ้ ตอนที่ฉันกำลังวาดเขาอยู่ ในส่วนการดีไซน์ เราได้ตัดสินใจว่าคราวหน้าต้องทำตัวเอกผมดำตาฟ้า (รายละเอียดอื่นแล้วแต่ความชอบครับผม) แล้วไม่ลังเลใจในจุดนั้น

เสื้อคลุมที่ดูหม่นหมองน่าจะดูดีแต่ฉันอยากทิ้งความประทับใจที่ไม่รู้ลืมให้กับผู้ชม ดังนั้นฉันจึงเลือกเสื้อโค้ททรงกลมที่ช่วงแขนสามารถแกร่งไปมาได้ ทรงผมของวานิทัสเปลี่ยนไปเป็นทรงผมตรงประบ่าเพราะพื่อนของฉันคอมเมนต์รุนแรง พอฉันบอกเรื่องทรงผมพระเอกที่คิดไว้ในผลงานชิ้นต่อไป

"เอ่อคือว่า ปอยผมมันดูไม่ค่อยน่าสนใจเท่าไร~~!" ฉันไม่คิดว่าเพื่อนวิจาร์ณตรงๆ แต่พอฉันได้ยิน มาคิดดูดีๆ กับตัวเอง ฉันพบว่า "นี่เป็นไอเดียที่มันแย่มาก หลังจากเพื่อนเสนอไอเดียว่ามาลองสร้างตัวละครหลักที่ตัดทรงผม Blunt haircut ตอบกลับว่าฉันเองก็ชอบทรงนี้เหมือนกัน

จากนั้นทรงผมนั้นก็ได้ถูกผลักดันจนทรงผมปัจจุบันคล้ายกับแอสโทลโฟ ฉันคิดว่ามันอยู่ห่างไกลจากภาพร่างแรกเริ่มของฉันมาก จึงต้องพยามหลบเลี่ยงความคิดนี้ แต่การสร้างตัวละครหลักด้วยการตัดผมแบบ Blunt haircut คือสิ่งที่ฉันคาดไม่ถึง ฉันเลยสงสัยว่าฉันสามารถรวมองค์ประกอบการตัดผม Blunt haircut ให้กับบุคลิกที่ก้าวร้าวของวานิทัสเข้าได้ดีไหม? และการเปลี่ยนแปลงสิ่งเหล่านั้นทำให้เกิดตัวละครวานิทัสอย่างที่เห็นในปัจจุบัน

**โนเอ้** - คำแนะนำที่ฉันได้รับจากอดีตหัวหน้าของฉันคือการสลับบทบาทตำแหน่งของวานิทัสที่เป็นแวมไพร์-โนเอ้ที่เป็นมนุษย์ ให้กลายเป็นโนเอ้คือแวมไพร์แต่วานิทัสคือมนุษย์ ซึ่งส่งผลให้การออกแบบของโนเอ้เปลี่ยนไปอย่างมาก

ฉันชอบตัวละครที่มีผิวสีน้ำตาลเข้มมากและฉันคิดว่าอยากให้แก็งค์ผิวดำของพวกเขาขยายมากกว่านี้ ฉันคงต้องวาดพวกเขาให้เพิ่มขึ้น ฉันรู้สึกตัวละครผิวสีน้ำตาลในบางครั้งจะถูกเขียนให้เหมือนสุขภาพดี (ผิวโดนแดด) แต่ฉันต้องการให้ตัวละครผิวสีน้ำตาลเข้มแสดงสีผิวให้น้อยที่สุดเท่าที่จะเป็นไปได้

สีประจำตัวของโนเอ้คือสีม่วง ซึ่งหมายถึง "บุคคลที่ยืนตรงกลางระหว่างสีแดงกับสีน้ำเงิน" ความจริงฉันอยากทำลายความประทับใจตัวละครที่ฉันเคยมีต่อตัวละครผิวสีน้ำตาลเข้มที่สุขภาพดี (ผิวโดนแดด) และกระตือรือร้น มีเสื้อผ้าที่น้อยชิ้น ฉันจึงแก้ไขตัวละคร "โนเอ้"

พูดออกว่า "มาเล่นบทบาทของ Tsukkomi ใส่แว่นตา มีความสุภาพบุรุษ" ถึงอย่างนั้นการที่โนเอ้ไม่สวมแว่นตา ทำให้โนเอ้มีมุมมองที่ซื่อบื้อไปโดยปริยาย ฉันจึงต้องปรับความสัมพันธ์ระหว่างโนเอ้กับตัวละครรอบตัวทั้งหมดใหม่อีกครั้ง แล้วเสื้อผ้าส่วนใหญ่ของวานิทัสจะเป็นทรงโค้งส่วนโนเอ้เป็นทรงตรง

**ฌาน** - เนื่องจากฉากนี้ต้องเป็น "อัศวินที่ปกป้องลูก้า" ฉันจึงพยามสร้างภาพที่อ่านได้ชัดเจนว่าเป็นอัศวิน แต่ยังไงภาพร่างเงาของอัศวินนั้นเหมือนกับราชาอัศวินผู้โด่งดังมากเกินไป ดังนั้นฉันจึงตัดสินใจกลับองค์ประกอบและจบลงด้วยการตัดผมบ๊อบและใส่กระโปรงรัดรูป

"ฉันมีความสุขมากที่ได้เห็นต้นขาของตัวละครหญิง" ดังนั้นเมื่อพวกเขาต่อสู้ แสงเงากระโปรงด้านหน้าตอนเปิดออกของพวกเธอเปลี่ยนไปอย่างมาก ธีมการวาดสำหรับฌานคือทำให้เธอดูนุ่มนวล และวาดตัวโดมิให้ดูงดงาม

ฉันรักตัวละครที่มีความแข็งแกร่งด้านกายภาพมาก ฉันจึงสนุกกับการวาดฌานเป็นสัตว์กินเนื้อตั้งแต่เล่ม 8 เป็นต้นไป

ลูก้า - มิฮาอิลเป็นเด็กผู้ชายน่ารักสไตล์ "bishoun (บิโชเน็น)" เราจึงตัดสินใจให้คงรูปลักษณ์ให้ลูก้าดูเรียบง่าย เมื่อเขาตกอยู่ในสถานการ์ณที่โชคร้ายมาก เขาจะแสดงสีหน้าที่ดูบ้าคลั่งในหน้าฟรีเพื่อตอบสนองสถานการ์ณของเขา (บิโชเน็นคือผู้ชายแนวสวยงามและหน้าฟรีคือโอเมเกะในนิตยสาร)

ฉันตั้งหน้าตั้งตารอที่จะได้เห็นฉากอื่นของเขาและโดมินิกที่จ้องมองฌานและตะคอกใส่วานิทัส

**โดมิ** - เธอคือตัวละคร (เหยื่อ) คนที่สองที่ต้องรับบทเป็น Tsukkomi ให้กับโนเอ้เดิมทีเธอจะเป็นตัวละครที่ยุ่งวุ่นวายและมีอิสระมากกว่าใครๆ ความจริงภาพต้องเป็นไปตามแนวตัวละครเลโอนิต จากเกม "Romancing SaGa 3" (Romancing SaGa 3 - เกม RPG แนว Final Fantasy อยู่ในยุค Superfamicom)

ขณะเดียวเธอก็มีอิสระและช่วยสนับสนุนตัวละครหลักเช่นเดียวกับลอร์ดอาราเมคจาก Alexia: Parasol Protectorate (นวนิยายร่มพิทักษ์) ที่แสดงออกอย่างอิสระและสนับสนุนตัวละครหลัก

ใช่ ทุกอย่างพังเพราะโนเอ้ถอดแว่นตาออก เธอตกอยู่ในสถานการณ์ที่ยากลำบากในเรื่องหลักและฉันอยากให้กำลังใจเธอเร็วๆ นี้

**ลอร์ดรูธเวน** - ฉันตระหนักดีว่าต้องสร้างความประทับใจให้กับตัวละครที่แข็งแกร่ง ในตอนแรกฉันอยากให้เขามีรูปร่างผอมบางแล้วมีความรอบรู้มาก แต่ขณะเดียวกันฉันก็คิดว่าทิศทางตัวละครของเขาคล้ายกับอาจาย์โนเอ้ ฉันเลยให้เขาเป็นสัตว์กินเนื้อ มีความเป็นนักวิชาการที่ดูน่าสงสัย ซึ่งเข้าได้ดีกับโนเอ้

ฉันพยามวาดฉากดูดเลือดในเล่มสี่อย่างเต็มที่ คาเฟ่ที่เกิดเหตุยังคงอยู่ในปารีสแต่ผนังกระจก เราคิดว่าฉากนั้นคงสามารถทำให้ดูน่าจดจำได้ โดยที่โนเอ้ถูกรูธเวนกัดและถูกบังคับให้มองเห็นภาพสถานการ์ณตัวเขาผ่านกระจก ซึ่งอดีตผู้ช่วยของฉันไม่ได้ยินเสียงมาสักระยะแล้วจู่ๆ ก็พูดกับฉันว่า "การเผยแพร่สองหน้าตอนนายท่านดูดเลือด ช่างเซ็กซี่เสียจริง ขอบคุณมากนะ แค่นี้แหละ ไม่ต้องตอบกลับนะ" ฉันหัวเราะหนักมากเมื่อได้รับอีเมลฉบับนั้น (การลงหมึกบนร่างดินสอเป็นเรื่องยากสุดๆ)

**โลล็องต์** - โลร็องต์เป็นตัวละครที่ฉันไม่เคยวาดมาก่อน บางทีอาจจะเป็นเพราะเดิมทีฉันเป็นคนชอบคิดในด้านลบ แต่มันก็เป็นเรื่องง่ายที่ฉันวาดตัวละครที่มีบางอย่างมืดมนในใจแต่แสดงท่าทางร่าเริง ถึงอย่างนั้นโลร็องต์ก็เป็นนักคิดเชิงบวกที่เฟอร์เฟค แต่ไม่ใช่คนกระล่อนที่ตีสองหน้า และมีไหวพริบ

ฉันเลยแบบ "เอ๊ะ ทำไมมีปฎิกิริยาอย่างนั้นล่ะ" "ผู้ชายคนนี้กำลังคิดอะไรอยู่" และฉันมักจะลืมเรื่องนี้ไป โชคดีที่บรรณาธิการของฉันเป็นคนประเภทเดียวที่นิสัยเหมือนกับโลร็องต์ มันจึงมีประโยชน์มากกับฉันพลางพูดว่า ""โอ้ นี่คือการคิดในเชิงบวกจริงๆ เป็นคนที่เหยียบย่ำดินแดนแห่งคนลบ เมืองที่ไร้ความอาฆาตพยาบาล"ฉันว่ามีประโยชน์สุดๆ ทำให้ฉันเข้ากันกับผู้ที่รับผิดชอบเรื่องนี้ได้ดี

การแลกเปลี่ยนระหว่างโอลิเวียร์กับโลร็องต์ในสองเฟรมในตอนต้นของบทที่ 25 เป็นการแลกเปลี่ยนแบบเดียวที่เกิดขึ้นระหว่างฉันกับศิลปินที่รับผิดชอบร่วมด้วย แม้ว่าเนื้อหาการสนทนาจะแตกต่างกันก็ตาม โลร็องต์เป็นตัวละครสำคัญของตัวละครวานิทัสในอนาคต เลยอยากวาดเขาแบบระมัดระวัง

**แอสโทลโฟ** - ฉันว่าได้ภาพบทสรุปหลังจากเริ่มต้นซีรีส์ขึ้น เมื่อเทียบกับ Pandora Hearts แล้ว อายุเฉลี่ยของตัวละครวานิทัสโดยรวมนั้นสูงกว่าปกติ ฉันจึงต้องเพิ่มตัวละครอายุน้อยลงไป ในเวลาปกติ ฉันวาดหน้าม้าของแอสจนมองไม่เห็นคิ้ว ต่อให้เขายิ้ม ก็ยากจะบอกได้ว่าเขากำลังคิดอะไรอยู่

สำหรับส่วนเวอร์ชั่น Gevaudan (เฌโวด็อง) นั้น ฉันประสบปัญหาในการหาวิธีทำให้การเคลื่อนไหวหอกดูเท่ ดังนั้นฉันจึงค้นหาหนังสือและวิดีโอต่างๆ เพื่อใช้ในการเรฟเฟอเร้น

**เวโรนิก้า** - เพราะแวมไพร์ทุกตนในตระกูลซาดยกเว้นโดมิกับหลุยส์ เป็นพวกนิสัยเสีย/เปลี่ยนแปลงได้ง่าย ฉันตั้งใจวาดฉากสุดว้าวของเวโรนิก้าและอองตวนในอนาคต "โดมิ-จางงง" ของคุณฮิกาซะเป็นแอนิเมชั่นที่สุดของเวโรนิก้าและฉันไม่ค่อยรู้เรื่องเกี่ยวกับการย่างก้าวของโออิรันเท่าไร จนฉันได้ดูรายละเอียดอนิเมชั่นที่จบแล้ว เลยคิดว่ามีรายละเอียดที่ดี ฉันดีใจมาก

**ด็อกเตอร์มอโร** - มอโรได้รับการเรฟเฟอเร้นมาจาก "The Island of Dr. Moreau" ฉันรู้ว่าเขาจะไม่ปรากฎตัวบ่อยเท่ากับตัวละครหลัก ฉันจึงต้องสร้างรูปลักษณ์และบุคลิกที่มีอิทธิพล เพื่อที่พวกเขาจะได้ไม่สงสัยว่าเขาคือใคร

เขาเป็นอย่างอิซเลิม ยูระใน Pandora Hearts เขาเป็นวายร้ายที่ถูกครอบงำด้วยความชั่วร้าย เขาทำเพื่อความปราถนาของตัวเองและดูเหมือนจะสนุกกับตัวเอง... มอโรก็เหมือนกับเวโรนิก้าที่พากย์โดยโดซากะ เสียงนั้นทำได้ดีมากในอนิเมะและฉันหัวเราะตอนที่ได้ยินเสียงของเขาตอนขยับปากคุย

**โคลเอ้​ เดอ​ อัปเฌร์** - โคลเอ้เป็นตัวละครที่ฉันออกแบบตามความต้องการโดยไม่สนรายละเอียด การวาดผมกับดวงตาของเธอเป็นเรื่องยากมาก แต่ก็ยากมากเช่นกันในการวาดชุดของเธอให้เปลี่ยนตามยุคสมัยตามความทรงจำของเธอ ที่เปลี่ยนจากยุคยุคเรอเนซองส์ → บาโรก → ศิลปะโรโกโก ขณะที่ฉันกำลังเขียนเรื่องราวของ Gevaudan (เฌโวด็อง) ฉันก็ถามคนที่รับผิดชอบซ้ำแล้วซ้ำอีกว่า "จะดีกว่าไหมถ้าฆ่าโคลเอ้ตั้งแต่ตอนนี้ เพื่อให้เรื่องราวทั้งหมดดูเป็นระเบียบ มารวมกันมากขึ้น?"

ซึ่งฉันที่ได้ขอคำแนะนำผู้ดูแลและได้รับชี้แจ้งว่า "ฉันก็อยากเห็นอยู่หรอกนะ แต่คุณก็บอกเองนะว่าถ้าโคลเอ้ไม่รอด คุณจะไม่สามารถบรรยายฉากที่วานิทัสหลงใหลรอยยิ้มของฌานในภายหลังได้" จริงๆ ฉันดีใจมากถ้าโคลเอ้กับฌองณาคเสียชีวิต (การลงหมึกบนร่างดินสอในสเก็ตช์เป็นเรื่องยากมาก)

**แวมไพร์จันทราสีน้ำเงิน (ลูน่า)** - ธีมพระจันทร์สีน้ำเงินคือ "ความแตกต่างที่สวยงาม" ฉันชอบให้ตัวละครของฉันมีความแตกต่าง ฉันจึงสร้างตัวละครให้มีความลึกลับแต่มีบุคลิกที่ยุ่งเหยิงที่ไม่มีพลังชีวิตอยู่ข้างใน และการลงหมึกตัวละครตัวนี้ในร่างดินสอเป็นเรื่องที่เหนื่อยเอาการ

**มิฮาอิล** - ในตอนแรกมิฮาอิลเป็นตัวละครที่เกลียดวานิ ทัสแต่รักโนเอ้แทน แน่นอนว่าตอนฉันวาดเนื้อเรื่องหลัก ต่อไป ฉันคิดว่า "ไม่ มันจะไม่เกิดขึ้น" และฉันใจเย็นลง ปักหลักกับแพลนที่วางไว้ในปัจจุบัน สำหรับฉันการแต่งตัวของมิซ่า ค่อนข้างท้าทายมาก

ฉันมีปัญหาเล็กน้อยกับเด็กผู้ชายที่สวมกางเกงขาสั้น แต่ฉันมีประสบการณ์มากมายในการชอบเมื่อวาดพวกเขา และผู้ช่วยของฉันชอบมิซ่าที่สวมกางเกงขาสั้น จึงตัดสินใจได้ในทันที (ย้ำอีกครั้งว่าการลงหมึกแบบร่างดินสอเป็นเรื่องยากมาก)

Q8: สิ่งที่น่าสนใจอีกอย่างหนึ่งในผลงานของอาจาย์โมจิซุกิคือความสัมพันธ์ที่หลากหลายระหว่างตัวละครต่างๆ ได้โปรดช่วยบอกเราเกี่ยวกับความสัมพันธ์ที่คุณคิดว่าน่าสนใจเป็นพิเศษ

A8: **วานิทัสกับโนเอ้** 

ตอนที่ฉันตัดสินใจสร้างเรื่องราวคู่หู ฉันประสบปัญหาที่ปรับตัวสมดุลให้เข้ากับพลัง ฉันไม่อยากให้พระเอกสองคนมีบทบาทที่แตกต่างกันอย่างชัดเจนเช่น "ร่างกายกับสมอง" และ "ผู้ที่เป็นผู้นำและถูกชักจูง" รวมทั้ง "ขาวดำ" รวมไปถึงการช่วยเหลือคนอื่นด้วย

วานิทัสกับฌาน - ฉันคิดว่า (นิสัย) ของฉันเองมีอิทธิพลกับความสัมพันธ์ของพวกเขาในตอนต้นเรื่องมาก  ฉันชอบความไม่สมดุลที่ฌานแวมไพร์มีร่างกายเหนือกว่า แต่วานิทัสมีจิตใจดีกว่าเธอ  ฉันสนุกกับการวาดทั้งสองคนให้ดุร้ายตั้งแต่ต้นเรื่อง

แต่ตอนนี้โพซิซั่นของพวกเขากลับกันแล้ว ฉันอดไม่ได้ที่จะยิ้มแล้วพูดว่า "อ๊าา 5555 วานิทัส นายอยู่ในตำแหน่งที่ถูกต้องแล้ว!  " ฉันเคยเห็นเรื่องราวของแวมไพร์มาหลายเรื่องที่แวมไพร์ชายดูดเลือดของแวมไพร์ตัวเมีย ดังนั้นฉันจึงอยากจะวาดรูปแบบที่ตรงกันข้ามในวานิทัสให้มากขึ้น  ฉันได้วาดชายดูดเลือดชายแล้ว เลยอยากจะวาดฉากหญิงดูดเลือดหญิงในอนาคตอันใกล้นี้ ฉันชอบ "Tasogare Renren" ของอาจาย์ Nari Kusakawa สำหรับการดูดเลือดหญิงถึงชายมาก

### แปลบทสัมภาษณ์ดาวินซี (เก็บตกรายละเอียดเสริม)
การแปลรายละเอียดส่วนเสริมที่ไม่มีในนิตยสารของคิคังและเก็บตกข้อมูลรวมทั้งนักพากย์

คำถาม : แม้ว่าพวกเขาจะทะเลาะกันแต่ก็เลือกที่จะอยู่ด้วยกันและคอยสนับสนุนซึ่งกันและกัน ฉันสนใจความสัมพันธ์ระหว่างทั้งสองอีกด้วย คุณโมจิซุกิจะบรรยายถึงความสัมพันธ์ระหว่างสองคนนี้อย่างไร

โมจิซุกิ: พวกเขาไม่ใช่พวกเดียวกันและเพื่อน หรือแม้กระทั่งเพื่อนสนิท พวกเขาแตกต่างกันและเข้ากันไม่ได้ ดังนั้นพวกเขาจึงดึงดูดเข้าหากันและสามารถปกปิดจุดอ่อนของกันแล้วกันได้ ถึงอย่างนั้นก็ตาม คิดว่าเขากำลังถูกดึงดูดเข้าสู่ความมืดมิดที่แฝงตัวอยู่ในเงามืด

คำถามสอง : คุณรู้สึกประทับใจกับการมีอยู่ของแวมไพร์มากแค่ไหน? นอกจากนี้ หากคุณมีผลงานแวมไพร์ที่ชื่นชอบ ได้โปรดช่วยบอกเราหน่อย?

โมจิซุกิ : ฉันเองก็จำผลงานแวมไพร์เรื่องแรกในชีวิตไม่ได้ แต่ภาพยนตร์เรื่อง ``Interview with the Vampire มีผลกระทบอย่างมากต่อฉันเมื่อตอนที่ฉันยังเด็กอยู่ ตอนนั้นฉันบังเอิญได้ดูเรื่องนี้ในทีวี แต่ฉันรู้สึกว่านั่นคือจุดที่ฉันได้ปลูกฝังความสยองขวัญและความเปราะบางของแวมไพร์ รวมทั้งธรรมชาติที่น่าหลงใหลของฉากดูดเลือด ซึ่งหนังเรื่องนี้น่าจะเป็นเหตุผลที่ทำให้ฉันชอบการผสมผสานระหว่างชายหนุ่มและหญิงสาว

## ดูเพิ่ม
*รายชื่อเฟรนด์ไซส์มังงะของสำนักพิมพ์สแควรเอนิกซ์

## หมายเหตุ

## อ้างอิง

## แหล่งข้อมูลอื่น

* เว็บไซต์ทางการมังงะ ที่''''กังกังโจกเกอร์'' 
* เว็บไซต์ทางการอนิเมะ 
* 
*เว็บไซต์ทางการละครเวทีของบันทึกแวมไพร์วานิทัส 

หมวดหมู่:มังงะที่ตีพิมพ์ในปี พ.ศ. 2558
หมวดหมู่:อนิเมะที่ออกฉายในปี พ.ศ. 2564
หมวดหมู่:โบนส์
หมวดหมู่:การ์ตูนญี่ปุ่นแนวโชเน็ง
หมวดหมู่:อนิเมะและมังงะดาร์กแฟนตาชี
หมวดหมู่:อนิเมะและมังงะที่มีฉากในประเทศฝรั่งเศส
หมวดหมู่:สยามอินเตอร์คอมิกส์
หมวดหมู่:ซีรีส์อนิเมะที่สร้างจากมังงะ
หมวดหมู่:แวมไพร์ในการ์ตูนญี่ปุ่น
หมวดหมู่:อนิเมะ
หมวดหมู่:บันทึกแวมไพร์วานิทัส
หมวดหมู่:สยามอินเตอร์คอมิกส์
หมวดหมู่:กังกังคอมิกส์
หมวดหมู่:จุง โมจิซูกิ

หมวดหมู่:อะนิเพล็กซ์
หมวดหมู่:รายการโทรทัศน์ของโตเกียวเอ็มเอ็กซ์